Op de earste sneon fan it nije jier organisearret de damklup Hartwert al sûnt har bestean har jierlikse wedstriid. In echte wedstriid want elts kryt oardel oere op de klok. Nei it iepeningswurd fan de foarsitter giene om goed 10 oere 22 dammers de striid meinoar oan yn seis groepen. En it waard in moaie damdei. De dammers dy der wiene ha harren tige fermakke. Wie it net mei in damspul, dan wie it wol om de hearlike sop en snert fan Jantsje. It iten en drinken wurdt al jierren fersoarge troch Jantsje en Simone Abma. Ek dizze dei hiene se it wer poerbêst foar elkoar.\nTroch lotting wie elkenien yn klassen yndield. Der wiene twa groepen yn de ereklasse, trije yn de haadklasse en ien yn de earste klasse. Der waard om raak damd, strutsen en neitocht. Yn groep 1 fan de eareklasse gong de earste priis nei Tjerk Wijbenga mei 2,5 punt. Dermei revânsjere hy himsels, sa sei er, fan syn fladder ofrûne moandei op de klup. De twadde priis gong nei Cor Kooistra mei 1,5 punt. Groep 2 hie in ferrassende winner, nammentlik de seisentachtichjierrige Sjoerd Couperus mei 2 punt. Mei de winst op Taeke Kooistra kin syn damjier net mear kapot, sa sei der. Taeke Kooistra hie ek 2 punt, mar waard op basis fan it SB-systeem twadde.\nYn groep 1 fan de haadklasse wie de winst foar Gerrit Schilstra. Hy wûn al syn trije partijen. Twadde waard Herman Terwisscha van Scheltinga mei 2 punt. Dit wie in knappe prestaasje fan him. Hy joech by de opjefte oan dat der wolris wat mear tsjinstân ha woe. No dat kriich er. Herman siet nammentlik yn in groep mei trije manlju die meinoar mear as oardel ieu damûnderfining ha. Groep 2 hie as winner Germ Bruinsma mei 2,5 punt, twadde waard Jesse Jan Boschma mei 1,5 punt. Yn groep 2 wie Sjoerd Kooistra de winner mei 3 punt, twadde waard Klaas Abma mei 1 punt nei in lotting mei Liuwe Westra. Der wie gjin moogelikheid om in beslissingspartij te spyljen, Klaas wie al op syn pleats om de kij te melken.\nDe dammers yn de earste klasse makken der in echte slitaazjeslach fan. Nei trije wedstriiden hienen Piet Sikma, Jan Nauta en Lieuwe Eringa alle trije 2 punten. Hjir waarden wol beslissingspartijen spile. Elk kriich tsien minuten op de klok. Nei de earste ronde stoenen de mannen wer gelyk mei elk 1 punt. Dus waard der mar wer op e nij damd. Uteinliks kaam Piet Sikma der as winner út, mar noch gjin twadde priiswinner. Nauta en Eringa ferlearen beide fan Sikma, mar spilen remise tsjin elkoar. Nei safolle baraazjes en in swiere damholle is besletten om te lotsjen foar de twadde priis. Lieuwe wie de lokkige.\nDe priiswinners giene mei in grut oerleveringspakket nei hûs. De minsken sûnder priizen giene net mei lege hannen nei hûs ta. Foar elkenien lei der in Fryske sûkerbôle klear.\nEreklasse, groep 1: 1. Tjerk Wijbenga (Arum), 2. Cor Kooistra (Nijlân)\nEreklasse, groep 2: 1. Sjoerd Couperus (Snits), 2. Taeke Kooistra (Hartwert)\nHaadklasse, groep 1: 1. Gerrit Schilstra (Boalsert), 2. Herman Terwisscha van Scheltinga (Nijlân)\nHaadklasse, groep 2: 1. Germ Bruinsma (Wommels), 2. Jesse Jan Boschma (Boalsert)\nHaadklasse, groep 3: 1. Sjoerd Kooistra (Boalsert), 2. Klaas Abma (Hartwert)\n1e klasse: 1. Piet Sikma (Hartwert), 2. Lieuwe Eringa (Burchwert)


Sina Weekly Schedule Planner, Calendar Planner, Monthly Planner Supplier\nGuangzhou New Magnetics Technology Co.,Ltd [Guangdong,China] Business Type:Distributor/Wholesaler , Manufacturer , Trade Company Main Mark: Africa , Americas , Asia , Caribbean , East Europe , Europe , Middle East , North Europe , Oceania , Other Markets , West Europe , Worldwide Exporter:11% - 20% Certs:ISO9001, RoHS, Test Report Beskriuwing:Weekly Schedule Planner,Calendar Planner,Monthly Planner,Weekly Planner,,\nProduktkategorien fan Calendar Planner , wy binne spesjalistyske fabrikanten út China, Weekly Schedule Planner , Calendar Planner leveransiers / fabriek, groeit hege kwaliteitsprodukten fan Monthly Planner R & D en fabrikaazje, hawwe de perfekte after-sales service en technyske stipe. Sjoch foar jo gearwurking!\nMagnetysk Menu Dry Dry Erase Weekly Meal Planner\nWeekly Monthly Magnetic Fridge Calendar Planner Us magnetyske planner hat in tige glêd skriuwbere oerflak, gjin peeling en bubeljen, om maklik te skriuwen en te wipe. Hegere kwaliteit magnetyske basis foar stokke op fridge, soargje derfoar dat it net maklik te fallen is. Different designs are designed for different...\nMagnetic Weekly Dinner Meal Planner Pad HD-bedriuw monthlyplanner, mear karren , m ore stilen yn ús kategory Calendar Planner. Us magnetyske planner is makke fan PET en gummemagnet. Smooth skriuwbere oerflak, gjin peeling en bubeljen, maklik te skriuwen en wipe. Hegere kwaliteit magnetyske basis foar stokke op fridge,...\nMagnetysk Monthly Calendar Kalender Planner HD-bedriuw monthly planner, m ore stilen, mear karren yn ús kategory Calendar Planner. Us magnetyske planner is makke fan PET en gummemagnet. Hegere kwaliteit magnetyske basis foar stokke op fridge, soargje derfoar dat it net maklik te fallen is. Smooth skriuwbere oerflak,...\nMagnetic Weekly Meal Planer Dry Dry Erase Board Us magnetyske planner hat in glêde skriuwbere oerflak, maklik te skriuwen en te wipe , gjin peeling en bubbling . Hegere kwaliteit magnetyske basis foar stokke op fridge, soargje derfoar dat it net maklik te fallen is. Different designs are designed for different scenes,...\nDrukke magnetyske Whiteboard moanne wykplanner Us magnetyske planner hat hege kwaliteit magnetyske basis om te hingjen op fridge, soargje derfoar dat it net maklik te fallen is. Smooth skriuwbere oerflak , gjin peeling en bubeljen , maklik te skriuwen en wipe. Different designs are designed for different scenes, more...\nMagnetic Weekly Meal Planer Dry Dry Erase Board Us magnetyske planner hat hege kwaliteit magnetyske basis om te hingjen op fridge, soargje derfoar dat it net maklik te fallen is. Smooth skriuwbere oerflak, maklik te skriuwen en te wipe , gjin peeling en bubbling . Different designs are designed for different scenes,...\nMagnetic Monthly Weekly Meal Planner Whiteboard HD-bedriuw moanneplanner, m ore stilen , mear kiezen yn ús kategory Calendar Planner. Us magnetyske planner is makke fan rubbermagneten en PET . Hegere kwaliteit magnetyske basis foar stokke op fridge, soargje derfoar dat it net maklik te fallen is. Smooth skriuwbere...\nMagnetysk Menu Dry Dry Erase Weekly Meal Planner Us magnetyske planner is makke fan PET en gummemagnet. Hegere kwaliteit magnetyske basis foar stokke op fridge, soargje derfoar dat it net maklik te fallen is. Smooth skriuwbere oerflak, gjin peeling en bubeljen, maklik te skriuwen en wipe. Different designs are...\nSina Calendar Planner Suppliers\nUs magnetyske planner hat in tige glêd skriuwbere oerflak, gjin peeling en bubeljen, om maklik te skriuwen en te wipe. Hegere kwaliteit magnetyske basis foar stokke op fridge, soargje derfoar dat it net maklik te fallen is. Ferskillende ûntwerpen binne ûntworpen foar ferskate sênes, mear stilen, mear karren.\nT hy it meast foardiel is hege kwaliteit tige te lizzen. L e ave gjin eltse residu en net litte efter alle tekens nei't gewist. Ik kin nei lille tiid skjinmakke wurde. Us magnetyske planner is in heule wiete yn Amazon. Wy hawwe al mei de klanten fan Amazone gearwurke en se krije in goeie goeie reputaasje.\nWeekly Schedule Planner Calendar Planner Monthly Planner Weekly Planner Daily Schedule Planner


Eppie Dam skriuwt syn eigen Frysk - de Moanne\nPublisearre op maandag, 1 december 2014 · 5 Reaksjes\nOp hokker wize hasto ûnderfining opdien mei it fak Frysk yn it ûnderwiis?\nIk ha fan 1991-2009 learkracht west oan in basisskoalle yn Balk. Yn dy achttjin jier ha ik de groepen 4 oant en mei 8 hân, en dêr alle wiken Frysk jûn. Mear as it oerke wyks dat derfoar stie, mar dan noch wie der fierste min tiid om alles goed te dwaan. Ik ha my altyd konsintrearre op it lêzen, foaral it lûdop lêzen, mear as op it praten en de stavering. It is in yllúzje om te tinken datst bern samar even de Fryske stavering bybringe kinst. Dan soest it faker en systematiser jaan moatte, en dêrfoar ûntbrekke de mooglikheden. Boppedat fine taalswakkere bern it behoarlik dreech, wat faak ûntmoedigjend wurket en weromslacht op de ynteresse foar it Frysk. Lit se dan mar leaver lêze en suksesûnderfining opdwaan. Op dy manier krije se ek wurdbyld en stavering ûnder eagen. Frysk lêzen leare kinne se allegear, ek de net-Frysktaligen, en elkenien fynt it prachtich om te dwaan. Teminsten, salang’t de lêsstof nijsgjirrich genôch is en oanslút by de leeftyd.\nWat binne dyn ûnderfinings op it mêd fan it oanlearen fan de Fryske taal dêr’t gjin hûndert persint oerienkomst is tusken de klank en it letterteken?\nDe praktyk wiist út dat bern, lûdop lêzend, it gat tusken klank en teken meastal maklik oerbrêgje. Net ien sil de l útsprekke yn âld of wolst, of de r yn wurd of sturt. Dyselde r is lykwols net út te roegjen yn swart en dwars, nei alle gedachten trochdat de wurden ticht by it Nederlâns stean. Sa binne der mear taaie gefallen, ek foar bern dy’t better lêze en fan hûs út Frysk prate, lykas de a yn kast en klasse, dy’t yn de útspraak faak in a bliuwt. En sels de alderbetûfste lêzers yn groep 8 meitsje gjin klankûnderskied tusken der en dêr. Mar dit falt al bûten de fraach.\nIk liet de bern dy’t dat leaver woene ek iiskâld leste lêze, ek al stie der meie. It gefoel moat goed wêze, oars wurdt it eigen Frysk in frjemde taal.\nWêr bestiene de swierrichheden út by de ynstruksje en it learen?\nIk ha al sein dat stavering by my gjin prioriteit hie, en by it lêzen soarge ik dat ik de swierrichheden foar wie. Ik ha noait in bern ferplichte om lûdop Frysk te lêzen, mar se ha it allegear dien, gewoan yn ’e groep, mar wol op it momint dat se der sels oan ta wiene. De traachste of meast skrutene bern wiene mei seis wiken safier. Betingst is ál datst mei de groep ôfpraatst dat elke útspraak goed is, dus ek it Frysk mei Surinaamse tongfal. Bern moatte har feilich fiele.\nHoefolle bern en folwoeksenen binne der op de tsien dy’t muoite hawwe mei de Fryske stavering?\nDan soe ik de wiete finger yn ’e loft stekke moatte. Miskien fiif as it giet om passive behearsking fan de stavering, nedich om lêze te kinnen; yn elk gefal wol njoggen asto útgiest fan aktive behearsking, sis mar de skriuwfeardigens.\nWurdt dêr gjin ûndersyk nei dien?\nDer sil fêst wol ûndersyk nei dien wêze, mar dat wol net sizze dat de útkomsten altyd de skoallen berikke. Ik ha der yn myn tiid gjin weet fan hân, en ik freegje my ek ôf wat it opsmyt om sokke persintaazjes te witten. Ferjit net dat ûnderwiisminsken – teminsten, as it goed is – foaral op de praktyk rjochte binne, en dêr hoege net altyd rapporten by. Skoallen ha al de hannen fol om it Frysk noch in bytsje foarinoar te krijen. Guon learkrachten prate de taal net; mar in hantsjefol kin it Frysk behoarlik skriuwe, en dan binne der noch guon dy’t it ûnferskillich lit of der neat fan ha moatte. Ja, dan is it byld fan wittenskiplik ûndersyk dat yn it team bepraat wurde soe, op syn sachtst sein wat al te roaskleurich.\nWol dat sizze dat der yn it Fryske ûnderwiisfjild gjin sprake is fan in trochgeand petear oer de praktysk-ûnderwiiskundige aspekten fan it Frysk op skoalle?\nSa is it, en it soe op dit stuit ek tefolle frege wêze. It ûnderwiis is hielendal trochdraaid en hat it drok mei dingen dy’t de hegere ynstânsjes belangryk fine, mar yn feite sekundêr binne. It soe in goed ding wêze om earst mar ris de false lucht te fentilearjen út dy opblaasde bûl fan moaie wurden dy’t ûntstien is. Deselde skynwrâld dy’t himsels yn stân hâldt by de banken, de plysje en de soarch, tamtearret ek de skoallen. It is poeha, prytpraat en protokollen wat de klok slacht, en it kleare wurkjen oan de basis sjit der by yn, wylst it dêr begjinne moat. Ik ken noch wol de ûnmacht fan de wurkflier dy’t it mar net slagget om werom te gean nei de essinsje. Spitigernôch stean der ek minsken foar de klasse dy’t de nije, holle moaden omearmje en har deroan oerleverje. Dat fyn ik kwealik. Se ferkwânselje it fak, en ûnder oaren it Frysk wurdt der de dupe fan.\nDe dialektseleksje dêr’t se no blykber op ta wolle raast oan ’e protters. It betsjut in miskenning fan it Frysk en is in mislediging foar de brûkers fan de taal.\nDo bist berne op de grins fan de Klaai en de Wâlden, en do hast jierren wenne en wurke yn de Súdwesthoeke. Wat hat dat dy leard oangeande de taalfarianten?\nDat se der binne, en dat sawol bern as grutten der nuver tsjinoan sjogge, sa’t minsken no ienkear dogge by alles wat frjemd is. Dat mei gjin reden wêze om farianten út te bannen en ferskillen glêd te striken. Minsken moatte de wurden koesterje dêr’t se idee en gefoel by ha, en dan binne sneon en saterdei, romte en rûmte, en meie en leste net itselde. It tiidwurd leste stiet yn de betsjutting fan ‘iten al of net lekker fine’ net iens yn it Hânwurdboek. In omisje. Yn de Súdwesthoeke wol ‘gjin spinaazje meie’ hast safolle sizze as dat dokter it ferbean hat. Ik liet de bern dy’t dat leaver woene ek iiskâld leste lêze, ek al stie der meie. Sa’t se ek kokje sizze mochten as der siede stie. It gefoel moat goed wêze, oars wurdt it eigen Frysk in frjemde taal. En dat kin bytiden hiel nau lústerje.\nSil de foarnommen staveringsherfoarming en taalstanderdisearring de belangen tsjinje fan de minsken dy’t de Fryske taal leare wolle?\nYn myn eagen net. De feroaringen yn de stavering binne minimaal, sa’t wy begripe moatte. Dat wol sizze dat minsken dy’t de taal no dreech fine om te learen, dat dan noch altyd fine sille. Dat jildt foar kursisten by de Afûk krekt sa goed as foar skoalbern wêr dan ek. En taalstanderdisearring is fansels in griis. De rop om Standertfrysk wie der al doe’t ik yn de jierren santich krekt begûn te skriuwen, mar doe wie it noch mei behâld fan farianten. De dialektseleksje dêr’t se no blykber op ta wolle raast oan ’e protters. It betsjut in miskenning fan it Frysk en is in mislediging foar de brûkers fan de taal. En dat sil dan oplein wurde troch Provinsjale Steaten yn ’e mande mei de Fryske Akademy, wêr helje se it foech en de bretalens wei. As wiene der gjin oare dingen om tiid en enerzjy yn te stekken. En jild ja, mar dat is fers twa. Se hoege oars net te tinken dat it kâns fan slagjen hat, want Fryslân – of wat derfan oer is – lit him dit net oplizze. Dêrfoar binne de natuerlike krachten fan ûnderen op gewoan te sterk: taal moat en wol syn loop ha, sa’t wetter altyd syn wei fynt om te streamen en net op in sydspoar mear of minder sjocht.\nWat taal en gedichten oanbelanget, wat is de wearde, of just it manko, fan in gaoatyske stavering of in plurisysteem of in sekuer ortografyske stavering foar artistyk taalgebrûk? Wat hat dyn foarkar en wêrom?\nNo, ‘gaoatise stavering’ is wat sterk sein. Sa gaoatys is de stavering no ek wer net, al soene guon dingen wol konsekwinter kinne. Ik bin ek tefolle taal- en ûnderwiisman om my ôf te setten tsjin in offisjele en goed trochtochte stavering. It is goed dat dy der is, mar as skriuwer en dichter kin ik min út ’e fuotten mei foarskreaune regels, en wa soe se my ek oplizze. Ik ha my der altyd tsjin ferset. Net om dwers te wêzen, mar omdat ik de taal oan mysels hâlde wol. Ik druk der wat fan myn wêzen yn út, en dêr kin ik gjin foarmen by brûke dy’t my poerfrjemd binne. Mar de stavering is net it echte probleem. Dat is dy ûnsillige standerdisearring.\nWat is de wearde of just it manko fan in standertwurdlist foar artistyk brûkte taal?\nDy wearde is nul. In standertwurdlist, it is suver om te laitsjen as it net sa treurich wie. Skriuwers en dichters ha der neat mei op. Se sjogge har al sitten: romans en poëzy skriuwe mei it Griene Boekje as pompeblêdbibel neist it toetseboerd. Minsken dy’t de taal yn artistike sin brûke ha no ienkear de eigenskip, en it ferlet, om oeral wurden wei te heljen. Dat makket literatuer ek sa de muoite wurdich: dat it de kleur en de krûdigens meinimt fan de man of de frou by wa’t it wei komt. Mar gjin noed, skriuwers sille har net beheine litte.\nDe rare moade om in wurd Frysker te finen as it fierder fan it Nederlâns ôf stiet, begryp ik ek net.\nHoe grut is it effekt fan in taalstanderdisearring op artistyk skriuwen? Ferskilt dat effekt fan bygelyks it effekt dat standerdisearring hawwe sil op net-artistyk skriuwen?\nDe grins tusken artistyk en net-artistyk skriuwen is net hierskerp te lûken. Ik fyn dat immen dy’t skôgjende of sjoernalistike stikken skriuwt, krekt sa goed de frijheid ha moat om ôf te wiken fan wat as standert sjoen wurdt. Dy standert is ek mar troch minsken betocht, en draacht faak de spoaren fan it ferline, ek de minder moaie. Om it ticht by mysels te hâlden: doe’t de Ljouwerter krante my frege om poëzyresinsjes te skriuwen, ha ik tasein op betingst dat ik myn eigen taal hâlde koe. Dat hâldt ûnder oaren yn dat ik achter brûkt foar efter, sacht foar sêft, -achtich foar -eftich, en gjin k skriuw achter komys en yn Skotse. Ik kin ek min begripe dat oaren dat net sa dogge en foarmen yn stân hâlde dy’t achterhelle binne en de taal antyk meitsje. En wêr ha wy it oer; ik fyn dat ik noch altyd Frysk skriuw.\nGoed idee, sa’n betingst. Sille wy der in oprop oan al dyn kollega’s fan meitsje? Do bist net de iennichste gesachhawwende persoan dy’t seit: ik fyn dat ik mei alle farianten dy’t ik brûk goed Frysk skriuw.\nNee, ik rop myn kollega’s net op. Dy kinne sels wol neitinke. As se bewust kieze foar ferstienne en argaïse taal, dan is dat sa. As se it mar net dogge út slaafskens of benaudens. Dy hearre net thús by in skriuwer. Undertusken snije myn lytse oanpassingen fansels wol hout.\nWat kin der barre as in wurd lykas ‘ûndertusken’ ferdwine soe om’t it as Nederlannisme net op de standertwurdslist komme soe? Is it dan noch mooglik om in gedicht as ‘Frontaal’ te skriuwen tinksto?\nSe kinne op de standertlist sette wat se wolle, wurden dy’t de kanon net helje, sille dêrom net ferdwine. Dêr soargje de brûkers fan it Frysk, en oars de Fryske skriuwers wol foar. Al binne yn beide groepen ek minsken te finen dy’t der lyksa sokke nuvere standertideeën op neihâlde. Sa soe belangryk altyd wichtich wêze moatte, wat út soarte net sa is, en dat wit it wurdboek ek. Datselde wurdboek jout yntusken allinnich petear, en gjin gesprek, wylst it Frysk it tiidwurd sprekke, it substantyf sprek, en dêrneist it prefiks ge- ken. It moaie wurd petear hoecht net yn ’e ban, mar der is gjin reden om spastys te dwaan as immen gesprek seit. De rare moade om in wurd Frysker te finen as it fierder fan it Nederlâns ôf stiet, begryp ik ek net. As seleksjekritearium is it yn elk gefal in heilleaze wei. Dat fyn ik ek fan dizze hiele taalaksje fan hegerhân, dy’t boppedat achter de rêgen omgiet. Mar der lekt wolris wat út. Ik sit yn de oersettersploech foar it nije lieteboek foar de tsjerken. Krij ik in pear wiken lyn in mailtsje fan de redaksje: se binne ta de ûntdekking kommen dat it Nederlânse visioen yn it Frysk tenei skreaun wurdt as fisjoen, konform pensjoen. Sa stiet it yn de ‘List fan frjemde wurden’ en sa komt it aansent yn it Griene Boekje is de hiting. As dit in foarboade is dan wurdt it in list fan híele frjemde wurden. Jesaja soe fys sjoen ha mei sa’n fiergesicht.\n5 reaksjes oan “Eppie Dam skriuwt syn eigen Frysk”\ndecember 1, 2014 om 12:49 pm\nHast gelyk, Eppie jonge – sjoch nei myn eigen Frysk yn myn fertaling, eh ferhip, eh oersetting, fan Frederick Feikema Manfed syn GREEN EARTH – mar dat boek hast fansels wol lêzen. Ik hie ek it gefoel dat EFTER út de skriuwtaal ferdwûn wie, mar it liket ferdomd weromkommen te wêzen.\nWe moatte ek fan BARRE ôf en gewoan GEBEURE skriuwe, en dat KENING (dat noait Frysk west hat) smite wij ek mar fuort. Gewoan KOANING dus. En dat GEWISSE is gewoan Dúts, en dat komme jo soms wolris yn 19-ieuske Nedederlânske teksten tsjin, mar it bliuwt Dúts. GEWETEN dus.\nSokke superfryske wurden sil NEA ien hûn in bek op sette wolle. Eh, skaf NEA fansels ek ôf, as jo goed bij de holle binne. Dat wol sizze; ik haw it brûkt yn myn fertaling fan PARADISE LOST, mar dêr wie it in moai middel om ferhevene taal oan te jaan. Skriuw NOAIT NEA dus yn normaal Frysk, etc. etc.\nHoi Geart – Ja, fansels ken ik DE GRIENE IERDE, ien fan de moaiste boeken dy’t ik oait lêzen ha, en dyn eigensinnige en natuerlike oersetting draacht dêr absolút oan by. Minsken mei kâldwetterfrees soene har ris yn dy taal ûnderdompelje moatte, om derachter te kommen dat se net fersûpe, en it Frysk allikemin. En ik bin it mei dy iens: soms freegje sfear en/of kontekst om in wurd dat wy gewoanwei minder faak of hielendal net mear brûke. Foar in dichter jilde dan ek noch gauris klank en ritme. Uteinlik giet it derom dat wurden dogge wat wy sizze, gryp dêrom alle middels (lês farianten) oan. Wurden as NOAIT en IEN meie miskien ús foarkar ha, it soe healwiis wêze om dêrom nóait wer NEA en IMMEN te brûken. Mar minsken dogge neat leaver as oaren fêstpinne, it liket wol geloof. Ik ha oait fjouwer jier lang sûnder fleis west, mar ik krige foar de fuotten smiten dat ik fisk iet. Foar taal jildt, frij nei de Preker: wês net al te rjochtsinnich, mar ek net al te goddeloas. En wat my oangiet: wês net konsekwint; wit dat neist/nêst/njonken wurden noch mear wurden bestean, by oaren en by dysels.\ndecember 2, 2014 om 3:02 pm\nJaja, it is nuver, hè – minsken dy’t suver noait Frysk skriuwe, begjinne dan ynienen ELTS en WICHTICH te skriuwen, en alle wurden op -EARE wurden dan ynienen -EARJE.\nYn myn fertaling fan DAVID COPPERFIELD (hast ôf, ferskynt takom jier) pas ik itselde prosedee ta: brûk natuerlik Frysk as dat kin, en mij dy super-Fryske sjibbolet-wurden. Der bliuwt noch genôch oer om moai Fryskk mei te meitsjen!\ndecember 3, 2014 om 7:55 am\nEn dan ha wy it noch net iens oer WY, WIJ en WE hân. By de FRYSKE MATTEUSPASSY ha ik fan Gerben van der Veen leard dat koar en solisten min byt krije kinne oan de Y-klank. Sûnt dy tiid skriuw ik yn lieten oeral wêr’t dat kin in IJ, en ja, ik fyn dat se dy dan ek boppe Drachten mar even sjonge moatte. Dy fjouwer dappere mûskes fan dat boek soene der net benaud foar wêze. Ik ha der ek in lietsje by skreaun, foar pjutten en beukers, en Hindrik hat der in prachtich wyske op makke. It giet miskien tagelyk oer taal en identiteit – gjin dingen om dy yn op te sluten.\nTicht bij hûs bin ik geboaren,\nlytse mûs fan heit en mem,\nen wij wenje yn it noarden\ndêr’t ik alle hoaltsjes ken.\nMei myn snútsje tsjin ’e ruten\nkomt it hiem wol hiel tichtbij,\nmar dêrachter leit it suden –\nis dat net in plak foar mij?\nmar ik wol graach fierder sjen –\nmiskien wenje dêr wol oaren\ndy’t ik samar treffe kin.


De ferzje fan 20 jul 2014 om 18.06\nDe ferzje fan 20 jul 2014 om 14.59 (wizigje)\nDe ferzje fan 20 jul 2014 om 18.06 (wizigje) (weromsette)\n'''Parafily''' (fan it [[Gryksk]] ''para'' παρά = neist en ''-philia'' φιλία = freonskip, hjir leafde) is in begryp yn de seksuology en psychology dy’t in seksueleseksuële driuw mei objekten en situaasjes ferbynt dy’t ôfwykt fan de gongbere noarm yn de mienskip. De ôfwikende seksueleseksuële praktiken kinne ridlik ûnskuldich wêze, mar ek tsjin it morbide oan sitte. As in persoan yn syn deistige libben hinder hat fan syn seksuale driuw kin der sprake wêze fan in psychyske sykte.\nFoar klinisy is net elke parafily fan belang, of it moat in beheining wêze foar it funksjonearjen fan de persoan. Yn de [[Diagnostic and Statistical Manual of Mental Disorders|DSM-IV]] wurde ferskate parafilyën neamd. Dêrneist is der noch in groep parafilyën dy’t net yn de DSM-IV steane, mar as dy ta in beheining oangeande it funksjonearjen fan de persoan wêze soenen kin der likegoed sprake wêze fan in psychyske ôfwiking.\nYn de [[Diagnostic and Statistical Manual of Mental Disorders|DSM-IV]] steane de neikommende parafilyën omskreaun<ref>[http://www.psyonline.nl/parafilieen.html List mei parafilyënparafilyen op psyonline.nl]</ref>:\nYn it hânboek DSM-IV stiet ek in restgroep sûnder neiere omskriuwing. Under dy restgroep falle [[nekrofily]] (liken), [[klismafily]] (rektaal ynbringen fan floeistof), [[koprofily]] (ûntlêsting), telefoankatalogy (obseniteiten oer de telefoan), [[urofily]] (urine) en [[partialisme]] (lichemsdielen). Troch de ûnderlizzende seksueleseksuële driuw soe [[apotemnofily]] bygelyks (djip langstme nei it amputearjen fan sûne lichemsdielen, gauris sûnder medysk tafersjoch of oare begelieding) ta it partialisme rekkene wurde kinne.\nYn de psychology en psychiatry binne ferskate tsjinlûden oer de klassifikaasje fan parafilyën as psychyske sykten. Der is in groep dy’t úthâld dat de klassifikaasje te bot hinget op maatskiplike noarmen en ideeën. Homofily wie bygelyks in selsstannige parafily yn de DSM-II, sadat der in diagnoaze jûn wurde koe as de eigen homoseksualiteit oer in langere tiid problematyske gefolgen hie. Yn de aktueleaktuële DSM-IV-TR stiet in diagnoazekategory „net"net neier omskreaune seksueleseksuële steuring “" dêr’t ek in yngong „duorsum"duorsum en dúdlik lijen oan de seksuele[[seksuële oriïntearring “]]" yn stiet.\nUntfongen fan "https://fy.wikipedia.org/wiki/Wiki:MobileDiff/695996"


januari 9, 2019 door eelkesweblok\tEen reactie plaatsen\nÔfrûne freedtemiddei sei Arno Brok op de nijjiersresepsje fan de provinsje dat provinsiale bestjoerders kontakt ha moatte mei de mienskip. Spitich, de mienskip hearde it net, dy stie rotsoai op de eilânnestrannen op te rêdden. Brok gie de oare moarns sels ek. Nei Skier. In nije mienskip stie yn in lange rige foar de boat. Sy dienen dêr wat, Brok seach inkeld efkes. Dan tink ik, bliuw tús en lit dy minsken en militêren dêr wurkje. En sjoch op de tillefyzje grutsk nei dyn mienskip.\nNeffens de FNP bestie dy mienskip fan de freeds allegear út FNP-ers. Us mienskip. It CDA die it noch grouwéliger: Sander de Rouwe rôp elke CDA-er op om sneons nei Wierum te kommen. Dêr massaal de dyk op te gean mei pûden. Dan koe der ek noch moai in foto makke wurde. Se hienen allegear griene jaskes oan, stiene om Sander en Harry van der Molen hinne. Joechhei op in smoarge dyk. In sielige foto.\nSowieso koene je ferbjustere wêze oer it CDA. Harry van der Molen twittere dat hy kontakt hie mei Sander de Rouwe. Wêroer? Wist Sander noch neat? Of soe Sander allinnich dy konteners oprêdde. Harry skreau ek noch dat it CDA der boppe op siet. Wêr boppe op?\nNo, kollega Keamerlid Maurits von Martels fan it CDA stelde freed al fragen oan de minister. Hoe koe it dat dy konteners yn see bedarre wiene? Ja hoe sil dy minister no soks witte, it mins lei siik op bêd. Siet it CDA dêr ek boppe op? Fraach twa: de minister moast al efkes regelje dat de boel skjinmakke waard. Ja dat wyt dy minister ek wol. Noch slimmer: hoe wurdt de skea ôfhannele? Dat moast de minister dus witte, wylst dy rommel noch oeral oanspielde. Us strannen bin smoarch, mar it ferkiezingsgedoch fan it CDA ek.\nOkee, it wie in ramp. Mar dy hienen we al hiel lang foarsein. We moat it Waad wapenje tsjin ditsoarte dingen. In skerm fan dampeallen om de waadeilannen hinne, dan bliuwt dy rommel teminsten hingjen. Of sa. Ik wit it dus ek net. Mar sa trochgean kin ek net. Oer in jier as fiif waait it wer in kear hurd en is der wer in skipper te hastich om út de ferkearde faargeul te kommen.\nFryslân, okee in part fan Fryslân, okee inkeld Sander de Rouwe, hie ynienen in mispleatst regiogefoel. Sa fan Den Haach komt hjir net iens hinne. Sander wie yn de sniewinter fan 1979 18 jier âld, dus hy hie al witte kinnen dat we by rampen ússels wol rêdde. Hagenezen en oaren moatte ús net yn it paad rinne.\nDe mienskip sjouwde dus troch, en rêdde de troep op. Dat kin net sa mar yn dit formalistyske lân. Soks moat koördineard wurde. Je soenen je dealaitsje, sels dy liedingjaanden woenen dat ien de lieding naam. Van Klaveren rôp hea en Ineke van Gent strie. Guon boargemasters rôpen dat we net komme moasten, mar dat diene we al en we krigen ús pûdsje ek noch moai fol.\nDat fûn de Feiligenstsjinst geweldich, mar om dy earme boargemasters te helpen ha se úteinlik dochs mar Ferd Crone de lieding jûn. Dat hie ek net hoechd want yntusken hat in stoarm der foar soarge dat der gjin sân mear is, dat hoech je dan net mear skjin te meitsjen.\nLikegoed moat der omraak fergadere wurde, want we moat nei dit akkefytsje fansels in rampeplan ha. Sadat alle boartersguodbearkes oprêdden wurde as wie’t oalje. Sterker, we moat earst ek noch mei oalje oan de slach want lykas at we ek al jierren foarsein hiene dondere de âlde boartoer by Amelân om.\nIt sil 25 jier duorje foardat sa’n rampeplan ree is. Want der bin mear oerheden en Waadorganisaasjes as at der minsken op Skier wenje. Hoewol, we moat al efkes goed útsjen. It bin wat oare tiden. De kontenermaatskippij hat sein dat se it oprêden betelje wolle. Ja, dan hie de mienskip der net iens hinne hoechd. Dan hiene we daliks grutte bedriuwen ynhiere kinnen foar dat oprêdden.\nDe mienskip kin dat ommers ek net. Dy sjouwe mei klapstuoltsjes. Lit dy stean. Dan kin we dêr fan’t simmer moai op sitte at we op it strân binne.


Spoelstra, J. (Janneke) MA: Fryske Akademy\n058-233 69 15\nSpoelstra, J. (Janneke) MA\nPhilologia Frisica anno 2014 (redakteur)\nAmelanner wurdboek (projektmeiwurker)\nRedaksje Literêre Rigen (skriuwer)\nDe Vrije Fries (redaksje-assistint)\nJanneke Spoelstra (Hijum, 1962) is sûnt 2001 yn tsjinst by de Fryske Akademy, earst as korrektor fan it Wurdboek fan de Fryske taal (oant 2011), dêrnei as ûndersyksassistint behelle by oare (leksikografyske) projekten. Se wie ko-auteur fan it rapport ‘Meerwaarde gebruik Stadsfries en Fries in en door de gemeente Leeuwarden’ (2012) en skriuwer fan 'e kongreskommisje fan it 19de en 20ste Frysk Filologekongres (2012 en 2014).\nSe is skriuwer fan ’e Redaksje Literêre Rigen.\nJanneke Spoelstra die in masterstúdzje Fryske taal en kultuer, spesjalisaasje Literêre kultuer (Ryksuniversiteit Grins 2012). Har skripsje gie oer it proaza fan Simke Kloosterman en de resepsje dêrfan besjoen út gender- en queerteoretysk perspektyf.\nSpoelstra, J. (2012). Simke Kloosterman, in problematyske heldinne? Har skriuwen, proaza en de resepsje fan har proaza besjoen út gender- en queerteoretysk perspektyf (masterskripsje, Rijksuniversiteit Groningen, 2012).


Poelsicht - Wikipedy\nPoelsicht foar 1833\nDe state Poelzicht stie yn de tsjintwurdige hoeke fan de Rinia van Nautawei en de Dr. E. Wassenberghstrjitte yn Gytsjerk, gemeente Tytsjerksteradiel.\nIt hûs waard foar 1700 boud, oer it ûntstean is neat bekend. Yn 1700 is it lânhûs eigendom fan de erven Rhala. Yn 1708 wennet hjir dr. Petrus Johannes (fan) Poutsma Abbekaat foar it Hof fan Fryslân, kommys finânsjen fan de provinsje Fryslân en fan 1705 oant syn dea yn 1713 rintmaster fan it Sint Anthony Gasthûs yn Ljouwert. Hy wie troud mei Saepcke Meyerts fan Haersma, kommend út Eastermar. Petrus wie ek eigener fan Poutsmastate yn Eastdongeradiel, mar dy wie fierstente fier fan syn wurk yn Ljouwert om der ek te wenjen. Yn 1713 erft syn soan Johannes Petrus Poutsma, ritmaster, Poelsicht. Hy wie troud mei Ida Recalf. De mem fan dizze Ida wie Anna Cornelia Rhala, wêrtroch't Poelsicht dochs wer tydlik yn de famylje kaam. Dochs bleaune se yn Eastermar wenjen en waard Poelsicht ferhierd oan mr. Schulting, dy't "Raed-Ordinaris in het Hof van Friesland" wie.\nYn 1738 wurdt Dr. Franciscus Frisius troch 'neisten' eigener fan Poelsicht, dy't sûnt 1722 ek eigener wie fan it "buitengoed" Buitenrust, in hûs dat bewesten Poelsicht stie. "Neisten" of it "rjocht fan niaer" sa't it yn Fryslân neamd waard, wie it rjocht fan in famyljelid of oangrinzjende grûneigener om by ferkeap fan ûnreplik guod de ferkeap oan frjemden te kearen. Hy moast it hûs dan wol keapje foar de troch dy frjemde beane priis. Dêrfandinne de Fryske termen "earne it near op lizze" en "immen eat ûntnaderje". Dr. Franciscus Frisius wie Aldste Abbekaat foar it Hof fan Fryslân en Kommittearde op de Lândei. Yn 1744 is mr. Cornelis Franciscus Frisius, soan fan dr. Franciscus, de nije eigener. Hy wie ek oant syn dea yn 1772, "Advocaat in Den Hove van Frieslandt".\nOm 1772 hinne waard C.F. fan Meijers eigener fan Poelsicht en fan Buitenrust. Hy wenne grif op Poelsicht, want yn 1780 bea hy Buitenrust te hier oan. Yn 1830 waard mr. Cornelis Franciscus Rinia van Nauta (1800-1872), kantonrjochter yn Burgum en abbekaat foar it Hof fan Fryslân, eigener fan Poelsicht en Buitenrust. Hy wie troud mei Willemina Hendrika barones van Heemstra (1803-1881) út Oentsjerk. Harren tolve bern waarden allegear yn Gytsjerk berne, de measten grif op Poelsicht.\nYn 1883, twa jier nei de dea fan harren mem, lieten de susters Rinia van Nauta it âlde hûs ôfbrekke. Ien fan de susters, Petronella Anthonia Johanna Rinia van Nauta, bliuwt noch oant 1899 eigener fan de grûn, mar dan beslút se dy te ferkeapjen oan Hendrikus Posthumus, kandidaat-notaris yn Aldtsjerk, dy't daliks in wenhûs yn "Het Buiten Poelzicht" oanbestege. It hûs moast op 30 april 1900 klear wêze en kaam wat tichter oan de dyk te stean as it âlde hûs. It hûs waard ‘modern’ boud, want by de ôfbraak yn novimber 1978 blykte dat dit hûs reedlik goed isolearre wie: nammentlik mei turf!\nYn 1920 waard Poelsicht (en de notarispraktyk) ferkocht oan Sytse Terpstra, notaris, kommend fan Burgum. It bûten hie doe in oerflakte fan 4.93.15 hektare. Op 24 maart 1947 folget W.J. Nijenhuis him op as notaris en eigener fan Poelsicht. It bûtengoed wie doe lykwols ‘krompen‘ ta 2.23.20 hektare.\nYn 1978 wurdt it nije Poelsicht ferkocht oan Jelle Bijlsma, eigener/direkteur fan it lykneamde leanbedriuw yn Gytsjerk. Opnij wurdt it hûs ôfbrutsen, om romte te meitsjen foar in tredde hûs Poelsicht: in hielendal nij 20e-iuwske filla. De tún waard opnij oanlein en de ta smelle sleatsjes wurden fivers wer útgroeven, no wat grutter as eartiids. Inkele jierren letter waard it ferkocht oan Hans Wiegel, Kommissaris fan de Keninginne yn Fryslân. Foardat it hûs as tsjinstwenning brûkt wurde koe, waard der op lêst fan de lanlike oerheid in ‘keninginnekeamer’ oan it hûs setten om de keninginne eventueel passend ûnderdak biede te kinnen.\n1700 de erven Rhala\n1708 - 1713 Dr. Petrus Johannes (fan) Poutsma\n1830 - 1872 mr. Cornelis Franciscus Rinia van Nauta 1872 - 1881 Willemina Hendrika barones van Heemstra, widdo fan foargeande\n1881 - 1883 de gesusters Rinia van Nauta\n1920 - 1947 Sytse Terpstra, notaris\n± 1985 Hans Wiegel, Kommissaris fan de Keninginne yn Fryslân\nUntfongen fan "https://fy.wikipedia.org/w/index.php?title=Poelsicht&oldid=903047"\nBouwurk sloopt yn 1883\nBouwurk sloopt yn 1978\nDizze side is it lêst bewurke op 20 des 2017 om 15.09.


Jelle Broers Hylckama - Wikipedy\nJelle Broers Hylckama\nJelle Broers (van) Hylckama (De Broek, 1545 - 1618) wie in Spaanskgesind Nederlânsk bestjoerder en rjochter út de 16e en 17e iuw, dy't sekretaris en grytman fan Haskerlân wie. Hy kaam út in ynfloedrike famylje. Syn pake en beppe kamen út de aadlike geslachten Feytsma, Ammama en Reynalda. Fierders wie hy ek in ôfstammeling fan Juw Juwinga dy't yn 1369 ta potestaat fan Fryslân keazen waard. En syn heit en syn pakes wienen grytmannen.\nDe 'academia van Vrieslant' dêr't Jelle Broers rjocht studearre\nDe Broeresleat dy't Jelle Broers grave liet\nDoe't de Universiteit fan Frjentsjer iepene waard stjoerde Jelles' heit Broer Jelles (van) Hylckama - dy't grytman fan Skoatterlân wie - him nei dizze Universiteit, dêr't hy op rjochten ôfstudearre. Jelle Broers (fan) Hylckama waard grytman fan Haskerlân. Hy gie al gau ôf mar waard net folle letter oansteld as sekretaris fan Haskerlân. Faak wie de sekretaris fan in gritenij de feitlike bestjoerder en ek krekt de sekretaris waard der faak behoarlik ryk fan. Hy kocht ûnder oare Eysinga S(t)ate by De Jouwer en gie dêr wenjen mei syn frou en besiet dêr hast 30 hektare grûn. Fierders wie hy ûnder oare eigener fan Oenemastate, Sybraede State en in diel fan Rouckema State.\nUnder syn bewâld liet hy ûnder oare in feart grave, better bekend as de Broersleat of Broeresleat. It is in rjochte feart dy't ûnder Dolsterhuzen út de Tsjûkemar wei yn in súdeastlike strekking nei de rivier de Tsjonger rint.\nYn 1580 bleau Jelle Broers Roomsk Katolyk en sluet him oan by de saneamde Malkontinten. Dit wie in groep roomske eallju dy't yn de jierren 1577-1578 de Spaanske side keazen. Dit wie net alhiel sûnder gefolgen, grytman en freon Hoyte Uninga fan Hoytema moast tasjen hoe't op De Jouwer syn Hoytema Stins ôfbrutsen waard omdat men bang wie dat dit as útfalsbasis brûkt wurde soe. Jelle sels waard yn 1596 finzen nommen omdat hy trappearre waard by Roomsk-Katolike gearkomsten, wat destiids derbean wie. Hy kaam frij mei in boete fan 25 gouden Fryske riders, wylst oaren finzenisstraf krigen.\nHy krige fjouwer soannen, wêrûnder Ambrosius Gellius fan Hylckama dy't sekretaris waard fan Anjewier en op It Hearrenfean wenjen gie. Hy boaske mei Tjaertcke Tjaerts fan Heloma, de widdo fan Matthys fan Oenema. Syn oare soan, Piter Jelles fan Hylckama waard sekretaris fan Haskerlân fan 1622 pant 1681. In soad pakesizzers fan Jelle Broers waarden sels grytman, mar ek rjochters en aptekers kamen foar. Jelle Broers waard 73 jier.\nE.M. van Burmania - Naamlijst der heeren grietslieden en secretarissen in Vriesland (1785)\nH.B. van Sminia - Nieuwe naamlijst van Grietmannen van de vroegste tijden af tot het jaar 1795, side. 353\nGenealogysk Jierboekje 1984, (Fryske Akademy, side 48)\nGenealogysk Jierboekje 1990, (Fryske Akademy, side 150)\nGenealogysk Jierboekje 1997, (Fryske Academy, side 128/129 - 134-135)\nWiebe Bergsma - Tussen Gideonsbende en publieke kerk, (1999, side 520)\nSamme Zijlstra - Het geleerde Friesland, studenten ± 1380 - 1650\nNederland's Patriciaat, 5e jiergong, 1914, side 187-188\nOpfrege fan "https://fy.wikipedia.org/w/index.php?title=Jelle_Broers_Hylckama&oldid=976551"\nPersoan berne op De Broek\nPersoan berne yn 1545\nPersoan stoarn yn 1618


Nijs út it Fryske doarp Eastermar - Trefpunt 'Ea'-fans\nPublisearre: 02 augustus 2013\nKommende wike sille skipper Geale Tadema en syn skûtsjebemanning mei ‘it doarp Eastermar’ besykje om in likegoed – of miskien sels better – resultaat as ferline jier te berikken by de IFKS-wedstriden (3 o/m 10 augustus).\nFansels sille in soad Eastermarders dêr wer tsjûge fan wêze wolle. De ôfrûne jierren wie it wolris sykjen by de kant lâns om út te finen wêr’t dy Eastermarder ploech skûtsjefreonen siet. It bestjoer fan ‘e Stifting It Eastermarder Skûtsje tinkt dêr no in oplossing foar fûn te hawwen: de Ea-sterbar!\nBestjoerslid Rob Krimpenfort fan ‘e Achttjinnewei hat in trefpunt yn mekoar spikere mei in doarpsflaggemêst as bekroaning. Dizze ferrydbere ‘bar’ hat in radio oan board sadat de neiste omjouwing de útstjoering fan Omrop Fryslân meikriget.\nBy in ‘bar’ soe men tinke kinne dat der ek drinken en iterij te besetten is, mar dat is net it gefal: it stiftingsbestjoer wol de hannel fan pleatslike ferkeapers net fersteure. Wol kinne belangstellenden ynformaasje krije fan de oanwêzige ‘barman/-frou’ oer it doarpsskûtsje, de stifting, it donateur-wurden, ensfh.\nEn… der binne nije T-shirts.\nIn nijsgjirrich inisjatyf dat it Eastermarder skûtsjegefoel grif fersterket.


Kaapstêd Toerisme ferdúdliket nije beheiningen foar Lockdown op nivo 3\nThús » Lêste nijs artikels » Breaking International News » Súd -Afrika Breaking News » Kaapstêd Toerisme ferdúdliket nije beheiningen foar Lockdown op nivo 3\nBreaking International News • Breaking Reisnijs • Gastfrijensyndustry • Nijs • Ferantwurdlik • Súd -Afrika Breaking News • Toerisme • Reisbestimmingsupdate • Reisgeheimen • Travel Wire Nijs • Ferskate nijs\nKaapstêd Toerisme hat dizze moarn in media-briefing hâlden om mear dúdlikens te jaan oer de nije beheinings fan Lockdown op nivo 3, benammen oangeande reis- en lokaasjekapasiteit binnen bedriuwen lykas restaurants.\nDe folgjende dúdlikens waard jûn:\nRestaurants, galeryen, bioskopen en teaters binne iepen, mar meie mar 50 minsken nimme. Bûtenkapasiteit is 100, mar it moat wêze neffens de sûnensprotokollen dy't 1.5m apart sitte. As it lokaal lykwols te lyts is om it foarskreaune oantal persoanen te hâlden dat strikte sosjale ôfstân observeart, dan kin net mear dan 50% fan 'e kapasiteit fan' e lokaasje wurde brûkt.\nParken en rekreative foarsjennings binne sletten útsein dieretunen, spielparken, akwaria, botanyske parken.\nHotels en lodges sille iepen bliuwe en kinne oant kapasiteit wurde ynfolle, mar yn iepenbiere / mienskiplike romten moatte se 1.5m sosjale ôfstân observearje.\nAlkohol foar konsumpsje off-site en on-site is ferbean, lykas it keapjen fan drank.\nOangeande ynternasjonale reizen is neat feroare. De 18 lângrinsen dy't diels operasjoneel wiene, sille folslein operasjoneel wêze en de 34 lângrinsen dy't waarden sluten, bliuwe sluten.\nYnterprovinsjale reizen is noch tastien.\nBoargers moatte derfoar soargje dat se har maskers drage (dy't har noas en mûle dekke), har hannen waskje en sanearje.\nPlysje sil tastien wêze in arrestaasje te meitsjen as jo wurde fongen dat jo gjin masker hawwe.\nJo meie gjin picknick hâlde by strannen, rivieren en dammen, om't se allegear sletten binne foar it publyk.\nIt sil wurde beskôge as in misdriuw as jo yn 't iepenbier binne mei de kennis dat jo COVID-19 posityf binne.\nWy freegje jo sterk oan jo diel te spieljen om de fersprieding fan dit firus te beheinen. Wy moatte ferantwurde hannelje as wy wolle soargje dat wy yn 'e takomst in bloeiende sektor hawwe. Wy binne allegear yn dit tegearre en ferantwurdlik wêze is de kaai foar in suksesfol herstel fan ús sektor. Litte wy it dwaan foar Kaapstêd en dogge it goed!


Ynfloedrike Ljouwerters te boek | Omrop Fryslân (advertinsje)\nYnfloedrike Ljouwerters te boek 12 mrt 2002 - 00:00\nDe meast ynfloedrike Ljouwerters binne te boek steld. Fjouwer studinten fan de NHL ha 130 nammen sammele. De nammen binne lykwols alfabetysk oardere, dus wa't de belangrykste persoan is, wurdt net dúdlik.\nDer binne mar tsien froulju yn de list opnommen. Op de list steane ûnder oare Offringa fan de Friesland Bank en de bruorren Anker, de ferneamde advokaten.


Tiete Sijens | Omrop Fryslân\nOer ymposante nijsmominten\n9-11 is it nijsmomint dat it measte yndruk op my makke hat. Ik wie doe sels oan it wurk. Krekt foar ik nijslêze soe, hearde ik dat der in sportfleantúgje yn it WTC flein wie. Mar ik sloech der net safolle acht op. Doe’t ik de studio útkaam, fiif minuten letter, seach ik op it tv-skerm op de redaksje it twadde fleantúch it gebou yn fleanen. Elkenien wie stil en seach dernei. Ik hie doe it gefoel dat de wrâld fan dat momint ôf feroarje soe. De wrâld stie op syn kop. As journalist moasto dêr mei om gean kinne, mar je bliuwe ek minsk en soks rekket dy wol.\nFlaters, ja dy binne der grif wol. De kearen dat ik my fersprutsen haw op de radio bygelyks! As ik bygelyks sizze moat ‘oan de kust’ en dan de ‘s’ fuort lit… Laitsjend: Dat wurd hâld ik dêrom bewust sa folle mooglik út myn teksten!\nTwitter! Al is dat miskien net echt in webside. Mar dat is wol wêr’t ik al myn ynformaasje sammelje, ik brûk it dan ek net foar de ferdivedaasje. It is foar my in medium dêr’t ik opiniearjende stikken sykje. Ik klik faak troch op links en sjoch wat minsken roppe oer aktuele saken. Op Facebook sit ik net, dêr soe ik dan wer allinnich mar hartstikke ferslave oan reitsje.\nOer har tee-mok\nIk drink hast nea kofje, allinnich tee. Griene tee it leafst. Ik haw in mok dêr’t presys trije bakjes út de automaat yn passe. Dêr meitsje se hjir by de Omrop wolris grappen oer. As ik foar alle opmerkingen oer myn mok in euro krige hie, dan soe ik hiel faak út iten kinne.\nMinsken witte grif net dat ik grut leafhawwer bin fan ‘Schotse single malt whisky’. Ik hâld wol fan in ‘Schot-o-fiel’ en der is sa’n grut ferskaat oan wisky, dat ik noch wol efkes dwaande bin om alles ris te priuwen.\nMail nei Tiete Sijens


Feroarings camping Langelille | Omrop Fryslân (advertinsje)\nFeroarings camping Langelille 01 mrt 2011 - 15:57\nCamping De Driesprong yn Langelille wol de steancaravans ferfange troch 31 rekreaasjehúskes. It terrein moat ek opnij ynrjochte wurde. Der moat in jachthaven en in ferhierbedriuw fan motorjachten komme. Doel is it bedriuw better yn it lânskip yn te passen. Dêrfoar moat de wâlskant fan de Tsjonger natoerfreonliker makke wurde. De gemeente Weststellingwerf is posityf, mar wol dat it plan arzjitektoanysk en lânskiplik ferbettere wurde moat.\nKorreksje meldeLês foarTrefwurden: argyfView the discussion thread.Diel dit berjocht op: 01-03Hjoed: klear foar ferkiezings 01-03Ekstra toeristen nei Luts Besjoch ek...


Pjotr Kropotkin - Wikipedy\n(Trochwiisd fan Peter Kropotkin)\nPjotr Aleksejevitsj Kropotkin (Russysk: Пётр Алексеевич Кропоткин, Pjotr Aljeksjejevič Kropotkin) (Moskou, 9 desimber 1842 – Dmitrov, 8 febrewaris 1921) wie in Russysk foarst, revolúsjonêr en anargist; teoretikus fan it anargisme, geograaf en soölooch.\nKropotkin om 1900 hinne\nKropotkin wie fan 1872 oant 1874 lid en propagandist fan de rûnte fan de 'tsjajkovisten', in revolúsjonêre beweging yn Sint-Petersburg.\nFan 1876 oant de febrewarisrevolúsje fan 1917 wie er twongen om yn it bûtenlân te wenjen. Hy wie dêr lid fan anargistyske organisaasjes. Kropotkin publisearre op it mêd fan etyk, sosjology en de skiednis fan de Frânske Revolúsje. Yn 1902 ferskynden syn memoires: 'Oantinkens fan in revolúsjonêr'.\nKropotkin konkludearre, ûnder oaren yn tsjinstelling ta Darwin, dat by bisten fan deselde soarte gjin striid om it bestean foarkomt. Help en solidariteit ûnder inoar blike essensjeel foar it behâld en de evolúsje fan eltse bistesoarte. De minske hinget der neffens Kropotkin ek nei oer om in genereuze hâlding oan te nimmen, him op te offerjen en wat foar in oar oer te hawwen. Dat soe benammen bliken dwaan yn lytse en solidêre mienskippen. Hy miende soks noch te sjen in beskate lânseigen befolkingsgroepen, dy't it feodalisme en kapitalisme net kend hienen.\nSa skreau er oer de Kommune fan Parys fan 1871, dat "in nij idee berne wie ûnder de namme fan de Paryske Kommune, in idee foarornearre de miet te wurden foar revolúsjes yn de takomst." De moderne steat is neffens Kropotkin de grutste behindering foar it berikken fan in maatskippij grûnfêste op ûnbaatsuchtigens, frijheid en gelikens. It ôfbrekken fan de steat soe dêrom de iennichste wei wêze nei solidêr gedrach fan de minske, de befrijing fan it yndividu en de foarútgong fan de maatskippij.\nInternet-Archief Peter Kropotkin Oersjoch fan it wurk fan Peter Kropotkin yn it Nederlânsk\nArtikel mei filmbylden fan de begraffenis fan Peter Kropotkin.\nDit artikel is in oersetting fan it artikel Peter Kropotkin yn Wikipedia nl:.\n↑ Edwards, Stewart (1973), The Communards of Paris, 1871, London, Thames and Hudson, p. 10. ISBN 0-500-75002-5\n↑ Kropotkin, P.A. (1902) Wederzijdse hulp/Mutual aid.\nOfbylden dy't by dit ûnderwerp hearre, binne te finen yn de kategory Peter Kropotkin fan Wikimedia Commons.\nUntfongen fan "https://fy.wikipedia.org/w/index.php?title=Pjotr_Kropotkin&oldid=993120"\nLêst bewurke op 22 mai 2020 om 13.10\nDizze side is it lêst bewurke op 22 mai 2020 om 13.10.


Earnstich ferwûne by Skraard | Omrop Fryslân (advertinsje)\nEarnstich ferwûne by Skraard 11 aug 2013 - 08:23\n0 reaksjes De helptsjinsten oan it wurk - Foto: Foto: Rudy Bouma/Frieslandactueel.nl\nBy in ûngelok yn Skraard is sneon oan it begjin fan de jûn in frou fan 46 earnstich ferwûne rekke. De frou rekke fan de dyk ôf en botste tsjin in beam. De brânwacht moast der oan te pas komme om de frou út de auto te heljen. De traumahelikopter wie útrukt. Personiel ferliende medyske help. De frou is nei it sikehûs brocht. Dêr is bloed ôfnaam omdat der mooglik drank yn it spul is. De 12-jierrige dochter fan de frou rekke net ferwûne. De Wûnserdyk by Skraard hat troch it ûngelok in skoft lang ticht west foar it ferkear.\nKorreksje meldeLês foarTrefwurden: ûngelokSkraardView the discussion thread.Diel dit berjocht op: 11-08Jonge fernield skuttingdoar 10-08SC Hearrenfean wint ek by NAC Besjoch ek...\nAuto rekket fan de dyk en klapt op beam; twa ferwûnen Juster, 7:12 By in ûngelok op de Legeloane yn Stynsgea binne yn de nacht fan woansdei op tongersdei twa minsken ferwûne rekke. Troch noch ûnbekende oarsaak wie... Bettere registraasje ferkearsslachtoffers sil gefolgen ha 26 okt 2016 - 12:15 As it Antonius sikehûs yn Snits ek begjint mei de registraasje fan slachtoffers fan ûngelokken, dan ferwachtet deputearre Sietske Poepjes dat dit... Tichte mist soarget foar opûnthâld 26 okt 2016 - 9:04 De tichte mist hat woansdeitemoarn rûnom yn Fryslân foar ûngelokken soarge. Op de A7 by Drachten ha meardere ûngelokken west. Oar ferkear kin der... Man út Appelskea omkaam by ûngelok 23 okt 2016 - 19:22 By in ûngelok yn Vriezenveen yn Oerisel is in man fan 58 út Appelskea om it libben kaam. In 56-jierrige frou út it doarp rekke swierferwûne. By it... (advertinsje)


Tresoar siket 'kadokeunstwurkjes' Ids Willemsma foar pop-upmuseum | Omrop Fryslân\nTresoar siket 'kadokeunstwurkjes' Ids Willemsma foar pop-upmuseum\n21 jun 2019 - 16:41\nTresoar freget eltsenien om 'kadokeunstwurken' fan Ids Willemsma beskikber te stellen foar in pop-upmuseum yn Obe (Ljouwert). De keunstner hat hûnderten lytse keunstwurkjes makke dy't er oan freonen, famylje en oare bekenden joech.\nIds Willemsma - Foto: Omrop Fryslân, Karen Bies\nEltsenien dy't sa'n keunstwurk, grut of lyts, krigen hat fan Willemsma en dat sjen litte wolle yn Obe, kinne kontakt opnimme mei Tresoar. It histoarysk en letterkundich sintrum freget wol oft minsken dan in lytse omskriuwing en foto meistjoere wolle.\nIt byld foar Foekje Dillema - Foto: Omrop Fryslân\nKeunstwurk by de Sintrale As - Foto: Omrop Fryslân, Ronnie Porte\nWillemsma is benammen bekend fan syn keunstwurken yn de iepenbiere romte, dy't geregeld byldbepalend binne. Ferneamde foarbylden binne it timpeltsje op de dyk by Marrum, it byld dat er makke as earbetoan oan Foekje Dillema of it keunstwurk dat njonken de Sintrale As stiet.\nMinder bekend binne de lytsere keunstwurken dy't hy faak oan oaren joech. In 'kromkommerplanke' bygelyks oan ien dy't foar it earst op keamers gie en in tekening foar in jierdei.\nDy keunstwurken wurde op 24 augustus tentoansteld yn Obe. Ids Willemsma is dêr sels ek. Hy jout in optreden mei dichters Grytsje Schaaf, Anne Feddema en Elske Kampen. It pop-upmuseum is ûnderdiel fan de programmearring by de tentoanstelling 'IDS! sjen sjoch sjoen', ek yn Obe.\nIds Willemsma Tresoar OBE pop-upmuseum\nJohnny Jansen presintearre as haadtrainer SC Hearrenfean\nBrân yn sinnepanielen: hoe sit dat?


Grêfskeining yn Wolvegea | Omrop Fryslân (advertinsje)\nGrêfskeining yn Wolvegea 11 jul 2009 - 13:59\n0 reaksjes In stien yn stikken\nYn de nacht fan freed op sneon binne op it algemiene begraafplak yn Wolvegea goed 25 grêven fernield. De skeining en fernieling fûn plak op it âlde diel fan it hôf. Neffens in wurdfierder fan de gemeente Weststellingwerf binne meardere grêven fan resinte datum, oaren binne mear as hûndert jier âld. Der soe by it fernielen grof geweld brûkt wêze, de brokstikken lizze rûnom ferspraat. Der wurdt besocht om de famyljes fan de belutsen grêven te achterheljen.\nKorreksje meldeTrefwurden: argyfLês foarView the discussion thread.Diel dit berjocht op: 11-07Grutte oprop foar nierdonors 11-07Fierstente hurd troch Hantum Besjoch ek...


Sikehuzen krije minder slachtoffers fan falpartijen | Omrop Fryslân (advertinsje)\nSikehuzen krije minder slachtoffers fan falpartijen 06 jan 2016 - 16:55\nDe Fryske sikehuzen melde woansdei frijwat minder slachtoffers fan falpartijen as tiisdei. Sa kamen by de spoedeaskjende help fan it MCL yn Ljouwert 24 minsken mei brutsen bonken, tsjin 65 op tiisdei. Yn Drachten krige Nij Smellinghe 12 minsken dy't fallen wiene, tsjin 40 op tiisdei. Allinnich op It Hearrefean wiene krekt wat mear ûngelokken: 18 om 16. It Antonius yn Snits hie ek wat mear drokte: tsien om sân, mar dêr wie it tiisdei neffens in wurdfierder folle minder glêd as woansdei.\nLês foarKorreksje meldeTrefwurden: sikehûzenfalpartijenizelView the discussion thread.Diel dit berjocht op: 06-01Auto's reitsje fan 'e dyk troch izel en autobrân yn Garyp 06-01Bussen Arriva ride woansdei oant 18.00 oere Besjoch ek...


Amerikaanske Yndiaanske Beweging - Wikipedy\nAmerikaanske Yndiaanske Beweging\n(Trochwiisd fan American Indian Movement)\nDe Amerikaanske Yndiaanske Beweging (American Indian Movement, AIM) is in Yndiaanske minskerjochteorganisaasje yn 'e Feriene Steaten, dy't yn 1968 oprjochte waard as útsprantel fan 'e oplibbing fan 'e Yndiaanske kultuer dy't likernôch healwei de jierren sechtich begûn. De organisaasje hat as doel om him ta te lizzen op alle mêd dat de Yndianen oangiet, fan earmoedebestriding en hûsfêstingsproblematyk oant it net neilibjen troch de Amerikaanske oerheid fan 'e mei de Yndianen sletten ferdraggen en de oanhâldende politike tsjinwurking fan al dyjingen dy't foar de boargerrjochten fan 'e Yndianen opkomme.\nDe flagge fan 'e Amerikaanske Yndiaanske Beweging, mei in hân dy't it frijheids- of fiktoarjeteken makket en tagelyk in minskeholle mei in pear fearren yn it hier útbyldet.\nwurkmêd help oan Yndianen en befoar-\ndering fan eltse foarm fan 'e\nhaadkertier Minneapolis (Minnesota)\nDe oprjochting fan 'e AIM wie 1968 yn Minneapolis, yn 'e steat Minnesota. Wichtige lieders wiene û.m. Dennis Banks en de bruorren Clyde en Vernon Bellecourt, wylst begjin santiger jierren Russell Means, dy't letter ynternasjonale bekendheid krige as Hollywood-akteur, gauris it foartou naam. Nei in pril begjin wêryn't de groep him benammen mei Yndiaanske oangelegenheden yn Minnesota dwaande hold, groeide de AIM al rillegau út ta in nasjonale organisaasje, mei sels wat ynternasjonale alluere, om't ek guon Kanadeeske Yndianen lid waarden.\nDe AIM waard ynternasjonaal ferneamd troch in stikmannich besettings en oare aksjes dy't in protte omtinken fan 'e media lutsen. Sa besetten leden fan 'e AIM en oare organisaasjes yn 1969 koarte tiid Alcatraz, it eardere finzeniseilân yn 'e Baai fan San Fransisko. Yn 1970 folge de besetting yn 'e haven fan Boston, op Thanksgiving Day, fan 'e Mayflower II (de replika fan 'e Mayflower, it skip dêr't de earste Ingelske puriteinen Noard-Amearika mei berikten), by wize fan protest tsjin 'e manear wêrop't de puriteinen de Yndianen behannele hiene. Yn 1971 waard Mount Rushmore beset, in federaal monumint yn 'e Black Hills fan Súd-Dakota, dêr't de gesichten fan fjouwer blanke presidinten út 'e foar de Lakota hillige hichten houd binne. Oktober 1972 die de AIM mei oare Yndiaanske organisaasjes mei oan in mars dwers troch de Feriene Steaten mei as namme it Paad fan 'e Brutsen Ferdraggen (Trail of Broken Treaties). Dy tocht einige yn Washington, D.C., dêr't sa'n 500 AIM-leden en -sympatisanten doe it haadkertier fan it Buro fan Yndiaanske Saken (BIA) besetten en dêr foar $700.000 skea oanrjochten.\nIen fan 'e meast dramatyske ynsidinten en nei alle gedachten it bekendste wie lykwols de belegering fan it plakje Wounded Knee, yn Súd-Dakota, dêr't yn 1890 it alderlêste ferset fan 'e Lakota yn bloed smoard wie. Sa'n twahûndert Oglala-Lakota en oare leden fan 'e AIM ûnder lieding fan Dennis Banks, Carter Camp en Russell Means holden Wounded Knee yn 1973 fan 27 febrewaris oant 8 maaie beset, en trochstiene dêrby 71 dagen lang it belis troch de FBI en de United States Marshals Service. Oan 'e kant fan 'e AIM foelen twa deaden (in Sjeroky út Noard-Karolina en in Oglala út it Pine Ridge Reservaat fan Súd-Dakota) en trettjin ferwûnen, wylst der oan 'e kant fan 'e oerheidstsjinsten twa lju ferwûne waarden (wêrfan't ien, in FBI-agint, bliuwend ferlamme rekke).\nIn lid fan it krigersgenoatskip Miṫak̄uye Oyasin mei in jack fan 'e AIM oan by it oprjochtsjen fan 'e John T. Williams betinkingstotempeal yn it Seattle Center.\nYn 'e jierren tachtich rekke de AIM ferdield yn twa groepen, de oarspronklike organisaasje fan 'e bruorren Bellecourt, en de oanhingers fan Russell Means, dy't it op wichtige punten net mei-inoar fine koene. De relaasjes waarden sa min, dat Means yn 1988 út 'e organisaasje stapte. Dat loste lykwols neat op, mei't de ûnderlinge strideraasjes tusken de Bellecourt-faksje en Means syn oanhingers trochgiene. Fan gefolgen briek de organisaasje yn 1993 yn twa stikken: de AIM-Grand Governing Council, dy't it copyright op 'e oarspronklike namme behold, fêstige yn Minneapolis en oanfierd troch de bruorren Bellecourt; en de AIM-Autonomous Chapters, fêstige yn Kolorado en besteande út 'e oanhingers fan Means.\nDe brek tusken de beide dielen fan 'e organisaasje waard noch helte minder makke troch de saak-Aquash. Op 24 febrewaris 1976 waard it stoflik omskot fan Anna Mae Aquash, in Mikmak-aktiviste út eastlik Kanada en in foaroansteand lid fan 'e AIM, fûn yn 'e wyldernis fan it Pine Ridge Reservaat. Hja wie fermoarde op 'e wize fan in formele eksekúsje. Geandewei it ûndersyk die bliken dat der geroften gien wiene dat se in ynformante fan 'e FBI wie, mar de federale resjerzje ûntstried dat. It ûndersyk eine mar net, wat mei feroarsake waard trochdat Aquash yn Denver, yn Kolorado, ûntfierd wie en yn it Pine Ridge Reservaat yn Súd-Dakota fermoarde, sadat der trije plysjetsjinsten by it ûndersyk belutsen wiene: dy fan Denver en it Pine Ridge Reservaat en de federale FBI – want it wie in misdie dy't yn twa ferskillende steaten plakfûn hie. Yn 1999, doe't der noch altyd nimmen foar de rjochter brocht wie, holden Means en Robert Pictou-Branscombe, in neef fan Aquash, in parsekonferinsje oer de saak, wêrby't se Vernon Bellecourt derfan beskuldigen opdracht ta de moard jûn te hawwen, wylst Clyde Bellecourt bewurkmastere hie dat it misdriuw yn it Pine Ridge Reservaat plakfûn. Neffens Means wie de AIM-lieding dêr (no) fan op 'e hichte, en wie dat de reden dat de bruorren Bellecourt troch in spesjaal tribunaal út 'e organisaasje set wiene, mar besocht men fierders de saak binnenskeamers te hâlden om 'e AIM net te skansearjen. Means en Pictou-Branscombe beskuldigen fierders trije lju fan Yndiaansk komôf, Arlo Looking Cloud, Theda Nelson Clark en John Graham, derfan dat se it smoarge wurk opknapt hiene. (De beide manlju waarden yn 2003 oanklage en yn aparte rjochtsaken yn 2004, resp. 2010 foar de moard feroardiele, mar Nelson Clark, dy't tsjin dy tiid yn in fersoargingstehûs siet, ûntsprong de dûns.)\nHoewol't de AIM sûnt de jierren santich minder yn it nijs west hat, is it noch altyd in tige ynfloedrike aktivistyske beweging, dy't op alle mêd striidt foar Yndiaanske belangen yn 'e Feriene Steaten. Troch in ferline wêryn't foar it gebrûk fan geweld gauris net tebekskrille waard, leit de organisaasje benammen by polityk rjochts oriïntearre Amerikanen op in tige minne namme.\n(in) Offisjele webside fan 'e AIM-Grand Governing Council\nFoar boarnen en oare literatuer, sjoch ûnder: Notes, references, op dizze side.\nOfbylden dy't by dit ûnderwerp hearre, binne te finen yn de kategory American Indian Movement fan Wikimedia Commons.\nUntfongen fan "https://fy.wikipedia.org/w/index.php?title=Amerikaanske_Yndiaanske_Beweging&oldid=860015"\nLêst bewurke op 1 jun 2017 om 15.02


In woastyn yn súdeastlik Kalifornje komt ta libben nei fiif jier droechte | Netwurkmeteorology\nFOTO'S: De woastyn fan Súdeast Kalifornje komt ta libben nei fiif jier droechte\nOfbylding - Anza Borrego Desert State\nSels de meast ûnfergonklike woastyn kin de meast prachtige ferrassing jaan. En it is dat, nei de stoarm, rêst altyd weromkomt of, leaver, it libben. In foarbyld hjirfan is de woastyn fan súdeastlik Kalifornje. Dêr, nei fiif jier droechte, de buien fan dizze ôfrûne winter hawwe de blommen it lânskip oernommen.\nMar it is ek dat se it op in spektakulêre manier dien hawwe. Normaal is d'r altyd in plant dy't wurdt stimulearre om te blommen, sels as de betingsten net heul geunstich binne; Dizze kear ferhelderje lykwols tûzenen en tûzenen blommen de woastyn fan 'e súdeastlike steat.\nOfbylding - Kyle magnuson\nSiedden yn waarme woastinen hawwe waarmte nedich, heule sânige boaiem, en in bytsje wetter om te ûntstean. Op dizze plakken kinne jo lykwols noait witte wannear't it genôch reint foar de planten om wer op te kommen. Mar plantewesens hawwe in ferrassende adaptive maatregel ûntwikkele: as de blommen ienris bestowe, kin it embryo lang sliepe, want de skulp dy't it beskermet is normaal heul.\nFansels, sa gau as de earste drippen falle, wifkje de siedden net om te kimen om it measte te meitsjen fan 'e kostbere flüssigens dy't har sil helpe om har libbenssyklus te foltôgjen, dat is wat der bard is yn Kalifornje.\nNeerslag fan 'e woestyn Anza Borrego, yn súdeastlik Kalifornje, fan 1985 oant 2017. Ofbylding - NOAA\nReinfal wie de lêste tiid leech, mar yn 'e winter 2016/2017 foel mear as dûbel fan wat der fallen wie. Sa't jo yn 'e boppesteande ôfbylding kinne sjen, is yn' e woestyn Anza Borrego de gemiddelde neerslag yn 'e winter amper 36 ml, mar de lêste bruts de rekords fan resinte tiden en einige, teminsten even, de droechte.\nDe foto's binne echt prachtich, fynst net?\nOfbylding - Anza Borrego Wildflower Guide Facebook\nFolslein paad nei artikel: Netwurkmeteorology » Netwurkmeteorology » Foto's » FOTO'S: De woastyn fan Súdeast Kalifornje komt ta libben nei fiif jier droechte\nKin de Deade See wurde rêden fan ferdwining?\nSpreuken fan april


Weening: 'Kâns op Tour 50-50' | Omrop Fryslân (advertinsje)\nWeening: 'Kâns op Tour 50-50' 30 maaie 2011 - 17:59\n0 reaksjes Fideo argyf - Weening: 'Kâns op Tour 50-50'\nWeening: 'Kâns op Tour 50-50'\nHurdfytser Pieter Weening skat de kâns op dielname op de Tour de France op fyftich prosint. Dat seit Weening thús op De Harkema. Sneintenacht kaam Weening werom út Milaan nei in suksesfolle Giro d'Italia, dêr't hy in etappe wûn en fjouwer dagen yn it rôze trui ried.\nWeening ferwachtet de kommende wiken dat de seleksje bekend makke wurdt. Hy fynt dat hy him goed sjen litten hat en dêrtroch de kâns op de Ronde fan Frankryk wol grutter wurden is.\nKorreksje meldeTrefwurden: argyfLês foarView the discussion thread.Diel dit berjocht op: 30-0560.000 sjoggers Achlum 30-05Brêgen meie ferfongen wurde Besjoch ek...


Nije databank foar jeugdsoarch | Omrop Fryslân Skip to main content\nNije databank foar jeugdsoarch 18 jun 2008 - 21:10\nFryslân is de earste provinsje fan Nederlân dy´t in nije databank foar de jeugdsoarch ynfiert. Der is lanlik in soad te dwaan oer lange wachtlisten. Troch tenei gegevens fan ferskate ynstellings te sammeljen yn ien bestân moat der in dúdliker ynsjoch komme fan de problematyk. Helpferlieners kinne sa better ynspylje op jeugd dy´t om ferskate redenen yn ´e problemen komt. Troch de nije databank moatte de wachtlisten by jeugdsoarch koarter wurde.\nKorreksje meldeLês foarTrefwurden: argyfView the discussion thread.Diel dit berjocht op: 18-06242 miljoen euro foar ferkear 18-06Brân yn Ljouwerter Abbingapark Besjoch ek...


Mar mei dochs in 29 partoer op ‘e list wie om 9.30 de start fan de 11e edysje fan it Pearke Teatsen. It wie noflik waar, sa no en dan wol in bui, mar der lieten de measte teatsers harren dei net troch bedjerre. Yn de earste omlopen waarden der spannende partijen teatst. Eltsenien wie wer fanatiek en der kamen wer in soad moaie aksjes foarby. Wedstriidlieder Hendrik Poppema hie alles best ûnder kontrôle en healwei de middei koene we dan ek al los mei de heale finales.\nYn de earste heale finale yn de winnersrûne namen Richtsje en Bote Strikwerda it op tsjin Marijke Keuning en Arjen Talsma. Marijke en Arjen ha probearre it de Spannumers sa lestich mooglik te meitsjen, mar dit slagge net. Sei ferlearen de heale finale mei 5-2 6-6. Yn de oare heale finale namen Janna Bokma en Hedzer Fennema it op tsjin Lyssa van der Ende en Sander Hageman. Dizze heale finale waard mei 5-3 6-4 wûn troch Lyssa en Sander.\nYn de heale finale yn de ferliezersrûne wie it partoer fan Martine Miedema en Haaye Miedema krekt wat sterker dan it partoer fan Hendrika Reitsma en Bart Zijlstra. Haaye en Martine wûnen dizze heale finale ienfâldich mei 5-2 6-2. De oare heale finale gie tusken it partoer fan Trees Fopma en Hidde Jonker tsjin Margit Cnossen en Jeroen Haarsma. It wie in spannende partij wer’t Trees en Hidde oan it langste ein lutsen. Mei 5-4 6-6 wûnen sei de partij en wie de twadde finalist yn de ferliezersrûne ek bekend.\nDe finale yn de winnersrûne gie tusken de partoeren Richtsje Strikwerda en Bote Strikwerda en Lyssa van der Ende en Sander Hageman. De finale waard net in partij die it wêze matten hie. Lyssa en Sander wiene net op harren best en makken te folle flaters. Yn de partij waard der trije kear op 6-6 keatst, wêrfan Lyssa en Sander eins twa kear it earst pakke matten hiene. Spitich slagge dit net en waard der frij ienfâldich wûn troch Richtsje en Bote mei 5-1 6-2.\nDe finale yn de ferliezersrûne waard ek gjin echte finale. Mei 5-2 6-4 wiene Martine Miedema en Haaye Miedema te sterk foar it partoer fan Trees Fopma en Hidde Jonker.\nNettsjinsteande in minder oantal partoer wie it wer in tige slagge dei.\nNei ôfrin wie it noch lang gesellich yn de Wjukken mei live muzyk fan Sander Metz.\n1e priis: Richtsje Strikwerda (Spannum) en Bote Strikwerda (Spannum)\n2e priis: Lyssa van der Ende (Mantgum) en Sander Hageman (Baard)\n3e priis: Janna Bokma (Reduzum) en Hedzer Fennema (Reduzum)\n3e priis: Marijke Keuning (Wiuwert) en Arjen Talsma (Mantgum)\n1e priis: Martine Miedema (Hijlaard) en Haaye Miedema (Stiens)\n2e priis: Trees Fopma (Mantgum) en Hidde Jonker (Mantgum)


Galema baas by VNO-NCW Fryslân | Omrop Fryslân (advertinsje)\nGalema baas by VNO-NCW Fryslân 11 des 2013 - 17:13\n0 reaksjes Sjoerd Galema Sjoerd Galema fan Hartwert wurdt de nije foarsitter fan wurkjouwersorganisaasje VNO-NCW Fryslân. Hy folget Durk van Tuinen op. De direkteur fan Frisia Sâlt yn Harns hâldt nei acht jier op mei it foarsitterskip. Sjoerd Galema is âld-deputearre fan it CDA, bestjoerslid fan suvelkorporaasje FrieslandCampina en lid fan de ried fan kommissarissen fan Royal FrieslandCampina. VNO-NCW hat yn Fryslân hast 500 leden. Direkteur Lambert Zwiers fan de organisaasje is wiis mei de beneaming fan Sjoerd Galema.\nKorreksje meldeLês foarTrefwurden: VNO-NCWSjoerd GalemaView the discussion thread.Diel dit berjocht op: 11-12Op de foto mei Cambuur foar SR 11-12Brânbrief oer posysje Omrop Besjoch ek...\nVNO-NCW Noord iepenet nij kantoar yn Ljouwert 20 apr 2016 - 21:12 Undernimmersferiening VNO-NCW Noord hat woansdei yn de Kânselarij yn Ljouwert in nije fêstiging iepene. De feriening wol sa makliker ferbiningen... Grutte krityk op ferheging OZB yn Noard-Nederlân 03 jun 2015 - 12:45 VNO-NCW Noard en MKB-Nederlân Noard fine dat de gemeenten yn Noard-Nederlân de ozb fierstente folle ferheegje. Gemiddeld giet de... Sjoerd Galema fuort by FrieslandCampina 24 mrt 2015 - 13:40 Sjoerd Galema hâldt per direkt op by FrieslandCampina. Galema is by de suvelkoöperaasje lid fan it bestjoer en ek lid fan de ried fan... Net snije yn wurkfoarsjenning 28 jun 2014 - 13:21 It kabinet moat folle minder besunigje op sosjale wurkfoarsjenningsbedriuwen as Empatec en Caparis. Dat fynt Hans de Boer, de nije foarsitter fan... (advertinsje)


Ruslân: net stinne, mar hinne | Omrop Fryslân (advertinsje)\nRuslân: net stinne, mar hinne 18 okt 2013 - 10:06\n0 reaksjes In moaie opkomst op de Ruslânjûn fan Metaalunie en Friese Exportklup\nIn byienkomst oer sakedwaan mei Ruslân fan Metaalunie en de Friese Exportclub luts tongersdei sa'n 60 ûndernimmers nei it WTC Expo. Yn Ruslân lizze kânsen, fine de ûndernimmers. Je moatte wol ynvestearje yn goeie persoanlike kontakten en saaklike ôfspraken omsette yn in kontrakt. Nota's stjoere hat gjin doel, ek de betelling fan tsjinsten of guod moat regele wurde yn in kontrakt, dat foarsjoen is fan de nedige stimpels. De sakelju fine dat Kening Willem-Alexanders wol nei Ruslân gean moat yn novimber om de relaasje te ferbetterjen.\nDe ûndernimmers ferwachtsje dat it saken dwaan mei Russyske bedriuwen net al te folle te lijen hawwe sil fan de ynsidinten fan de ôfrûne tiid. It regeljen fan formele saken mei de Russyske oerheid kin wol dreger wurde as de relaasje Nederlân-Ruslân net goed is. It kin dan bygelyks langer duorje om in fisum of in oar dokumint te krijen. It Fryske bedriuw The Friesian fernaam dat koartlyn by it ôfsluten fan in kontrakt mei de regio Tomsk. De gûverneur fan dy regio stelt it ûndertekenjen fan it kontrakt út fanwege it 'gedoch' tusken Ruslân en Nederlân. Foar de measte sakelju jildt dat polityk en homoseksualiteit gjin ûnderwerp fan petear is by kontakten mei Russyske sakepartners. Homoseksualiteit bestiet wol, mar wurdt beskôge as in privee-oangelegenheid, dêr't je net yn it iepenbier oer prate. Fierder moatte je Russen nea de yndruk jaan dat je harren wol even fertelle sille hoe't de saken regele wurde moatte yn harren lân. Russen binne grutsk en kinne dan goed lulk wurde, seit Carlijn Ubbens, in Nederlânske tolk út Moskou.\nKorreksje meldeLês foarTrefwurden: RuslânFriese ExportclubMetaalunieView the discussion thread.Diel dit berjocht op: 18-10'Budzjet Omrop gelykhâlde' 18-10Wer treinen nei Harns Haven Besjoch ek...


Jaki Noord oernommen | Omrop Fryslân (advertinsje)\nJaki Noord oernommen 29 okt 2010 - 16:09\n0 reaksjes De bedriuwsnamme Jaki bliuwt bestean\nBetonrenovaasje en isolaasjebedriuw Jaki Noord fan It Hearrenfean wurdt oernommen troch brânsjgenoat Frans Nooren BV. Frans Nooren wol dêrmei de posysje yn it Noarden fersterkje. De oername hat gjin konsekwinsjes foar it personiel, alle 16 meiwurkers fan Jaki Noord bliuwe yn tsjinst. Mei-inoar hat it bedriuw no 140 meiwurkers. Fanwege de regionale bekendheid bliuwt de namme Jaki Noord yn gebrûk. Frans Nooren hie ek al in ferkeapkantoar yn Ljouwert.\nKorreksje meldeLês foarTrefwurden: argyfView the discussion thread.Diel dit berjocht op: 29-10Stroomsteuring treft Omrop 29-10Opname 'lip-dub' yn hal NHL Besjoch ek...


Boeren lilk op natuerklup | Omrop Fryslân Skip to main content\nBoeren lilk op natuerklup 29 jul 2012 - 15:20\nBoeren op Skiermûntseach binne lilk op Natuermonuminten. De organisaasje wol foar de kompensaasje foar de bou fan de koalesintrale yn de Iemshaven yn Grinslân in stik fan de Bankspolder ûnder wetter sette foar de fûgels. Dat is net oerlein mei twa boeren dy't dêrtroch grutte parten lân kwytreitsje. Boere-organisaasje LTO en it wetterskip binne fernuvere troch de plannen. Se sille beswier meitsje.\nKorreksje meldeLês foarTrefwurden: SkiermûntseachLTONatuermonumintenView the discussion thread.Diel dit berjocht op: 29-07Boeren sykje mear kampearders 29-07Sulver foar skeelermanlju Besjoch ek...


Nijs út it Fryske doarp Eastermar - Kursus Frysk no ek foar redaksjes doarpwebsides\nPublisearre: 27 oktober 2007\nKursus Frysk no ek foar redaksjes doarpwebsides\nIn skoftsje lyn kaam it CDA fan Tytsjerksteradiel mei it foarstel it brûken fan it Frysk te stypjen en te stimulearjen troch in Afûk-kursus Frysk oan te bieden oan de redaksjes fan de doarpskranten yn ús gemeente. De ferskate redaksjeleden koene fergees oan sa'n kursus meidwaan. It berjocht wie te lêzen op de ynternetside fan de gemeente: www.t-diel.nl.\nIn aardich inisjatyf en moai dat frijwilligerswurk dêrmei stipe wurdt. Mar wêrom allinne redaksjes fan doarpskranten en net fan doarpwebsides, frege de redaksje fan www.eastermar.nl him ôf. Wy libje hjoed de dei yn in oare tiid en websides spylje yn de kommunikaasje binnen in doarp in like grutte rol.\nDizze fraach stelde de redaksje fan eastermar.nl oan CDA-riedslid Eelke Hoekstra. Hoekstra joech Rienk Vlieger fan www.eastermar.nl folslein gelyk. "Wy ha as fraksje by it yntsjinjen fan dit foarstel net stilstien by de redaksjes fan doarpwebsides", joech Hoekstra as reaksje.\nTongersdeitejûn 25 oktober hat wethâlder H. Rijpstra n.o.f. in fraach fan ’t CDA oer de kursus Frysk foar redaksjeleden fan doarpswebsiden posityf reageard.\nOp it stuit rint der in kursus Frysk dêr't 17 redaksjeleden fan ferskate doarpskranten út de gemeente Tytsjerksteradiel oan dielnimme. Der sil in twadde kursus organisearre wurde en dêr kinne ek redaksjeleden fan doarpswebsiden oan meidwaan.\nwww.garyp.nl Hat al oanjûn fan it oanbod gebrûk te meitsjen. Rienk Vlieger fan www.eastermar.nl docht net mei. "Ik haw eartiids sels twa Afûkdiploma's helle en skriuw sûnt 2000, de tiid dat de site online is, yn 't Frysk. Folslein flaterfrij sil dit nei alle gedachten net wêze, mar ik kom in hiel ein..."


Fryske gymnastyklessen binne ferbettere | Omrop Fryslân (advertinsje)\nFryske gymnastyklessen binne ferbettere 16 jul 2015 - 19:02\nDe gymnastyklessen op Fryske basisskoallen binne der de lêste jierren in stik better op wurden. Yn 2011 krige mar sân prosint fan de bern les fan in faklearkrêft, no is dat de helte. It Fryske projekt Sport op Basisskoallen hat foar dy ferbettering soarge. It projekt wurdt betelle troch soarchfersekerder De Friesland, gemeenten, it ûnderwiis en it ministearje. Sport Fryslân is belutsen by de útfiering.\nHast alle Fryske gemeenten hawwe no in faklearkrêft dy't gewoane learkreften coacht en helpt by sportdagen. Der is foar dit Fryske projekt ynteresse yn Grinslân en Limboarch.\nKorreksje meldeLês foarTrefwurden: basisskoallenGymnastyklesView the discussion thread.Diel dit berjocht op: 16-07Gemeente Hearrenfean freget bedriuwen om tsjinprestaasje 16-07Opknapbeurt sintrum Snits klear Besjoch ek...


Leny Dijkstra & Anneke van Baal, Beppe Boppe.\nTeksten Leo Dijkstra. Muzyk Addy Scheele en Cees Bijlstra.\nRezjy Jan Eekma, mei advizen fan Piter Stellingwerf.\nOant yn april 2003 yn de provinsje.\nPERSOANLIK EN EKSIMPLARYSK\nResinsjes bewarje oant nei de foarstelling en je net liede litte troch de (foar)oardielen fan oaren. Dat slagget net altiten. Krantekoppen kinne je min oerhinne lêze. Sa koe ek de kaorte gearfetting boppe it LC-besprek fan Fedde Dijkstra my net ûntkomme: ‘Beppe Boppe’ is it aardichst foar beppes. Gjin stimulearende ynset, want wat moatte je dan as man en net-pake? Gewoan derhinne en net stinne. En weromtinke oan Nely Vriesema, dy alderprachtichste solofoarstelling fan Leny Dijkstra fan in jiermannich lyn. Gjin kabaret mar toaniel, en dêr giet it bij Beppe Boppe ek om, al sitte der wol acht justjes kabareteske lietsjes yn.\nIt falt alles ta. Anneke & Leny ferasse mei in persoanlik en sterk autobiografysk ferhaal, dat mei faasje brocht wurdt yn in ôfwikseljende foarstelling fan oardel oere (sûnder skoft). Twa susters op in beautyfarm op It Amelân, dy’t nei 35 jier fan min ofte mear formeel famyljekontakt weromsjogge op harren libben en de mienskiplik foarskiednis: bij heit en mem thús en mei har op de planken. De nammen fan Tetman en Mine de Vries falle net, se binne wol ûnûntkomber oanwêzich. De striid om de geunst fan de heit wurdt opikkere en safolle jier nei data eins gewoan fuortset. It ferline is net foarbij. De iepeningsscêne duorret ryklik lang. Dêrnei komt de gong deryn. Anneke & Leny spylje harsels libbensecht ôfwikseljend as famke, frou, dochter, mem, beppe en foaral ek as susters mei in ambivalinte relaasje. Dat soarget foar oandwaanlike hichte- en djiptepunten. Dêrbij ûntbrekt de humor en de selsspot net. “Us persoanlike ferhaal is universeel”, sei Leny yn it interview. It is yndied eksimplarysk en dus werkenber, net allinich foar beppes en foar pakes, ek foar jongere generaasjes (al sille dy gjin ahaerlebnis krije bij de ‘senioaremominten’ dêr’t de beide beppes soms lêst fan ha). De diagonaal opstelde bêden wurde op in ferassend mutlyfunksjonele wize brûkt. Alle lof foar de rezjy fan Jan Eekma en Piter Stellingwerf. In pluspunt is ek it op natuerlike wize trochinoar brûken fan it Frysk en it Nederlânsk. Yn de lietsjes bygelyks, dy’t oars net it sterkste ûnderdiel fan de foarstelling binne. Minder oangripend as dy op Leny har cd Mei alle leafde (1996). Om mij hiene ‘Skuorren yn it behang’ en ‘Ein’ wol yn reprise mocht.\nWie de LC-resinsint no net sa te sprekken oer Beppe Boppe? Dat foel ta. Troch it opgarre âld sear krijt de foarstelling neffens Fedde Dijkstra “ynhâld en skerpte”. De krêft sit “foar in grut part yn de werkenberens. Dat makket is stik benammen aardich foar minsken dy’t sels ek beppe binne”. Mar dochs ek wol foar oaren: “Mei troch it effektive dekor nimme (Anneke & Leny) de taskôger sûnder muoite mei nei in oare tiid of in oar plak. En geandewei it stik witte se hieltyd faker in snaar te reitsjen, ek wol by lju dy’t sels gjin beppe binne. Mar dy sjongstimmen, dêr moatte je wol oer kinne”. Dêr hat dizze Dijkstra nammentlik “wat in allergy (foar) ûntwikkele”. Oer dy lietsjes is Jan Jongsma yn it Frysk Deiblêd krekt wakker te sprekken: “De ferhalen fan doe en no wurde ôfwiksele mei lietsjes en kwa tekst en ûtfiering meie dy der wêze”. Syn einoardiel is sûnder mear posityf: “Beppe Boppe is in yndrukwekkende foarstelling, der’t humor en komyske eleminten net yn ûntbrekke, mei faor de taskôger in soad werkenbere saken. Autobiografysk toaniel kin hiel boeiend wêze. De beide dochters fan Tetman de Vries leverje dêr it bewiis foar”. Hannah Ludwig hie foar Omrop Fryslân eins ek oars net as lof. Se moast soms “wolris wat weislokke”. Sa’n scêne as fan dy twa famkes mei it ear op de flier om te harkjen nei de rippetysjes fan heit en mem. De tonger en de kanonnen op it Ljouwerter fleanfjild. Leny op wacht op It Amelân, om’t sy soargje moat dat heit wer feilich yn it hotel komt”. In “gearmjuksel fan toaniel en kabaret” neamt Ludwig de foarstelling. “De susters flitse hin en wer tusken hjoed en it ferline. Dat is somtiden hilarysk, bygelyks as de beppes oan it rappen binne oa oan it fjochtsjen. En dan docht bliken dat Anneke faaks wat better spylje kin, mar dat Leny miskien mear doart. En as de lêste oan overacting docht, dan past dat krekt. Leny kin better sjonge (...). Ek de lieten binne oer it algemien fan hege kwaliteit”.\nKoartsein: Beppe Boppe is in slagge foarstelling, mei in ferrassende comeback fan de âldste Tetman-dochter. Sjoch foar mear ynformaasje (spyllist, resinsjes én Leny har liete-argyf) www.beppeboppe.nl


Blogargiven - Groothandelversprieders foar essensjele oliën | AromaEasy\nwirklike essensjele oalje foardielen Essinsjele oaljes binne al tûzenen jierren brûkt foar har terapeutyske en genêzende eigenskippen as ûnderdiel fan 'e praktyk fan aromaterapy. Se wurde krigen fan 'e blêden, stengels of woartels fan planten dy't bekend binne om har sûnens-eigenskippen. Dat wat is wiereeklike essensjele oalje? Wierook, soms oantsjut as olibanum, is [...]\nPosted in blog\tLit in reaksje efter\nPosted op Septimber 28, 2020 July 6, 2021 by matt\nhoe meitsje jo sanitizer Ja, neat wint oant no ta handwaskjen foar it foarkommen fan epidemyen lykas COVID-19. Mar WAT AS wetter en sjippe net beskikber binne yn in bepaalde situaasje? Lykas jo al bewust binne, ferkeapje fleskes mei handdesinfecterjend fluch út by krises foar folkssûnens. Mar meitsje jo gjin soargen - it meitsjen fan jo eigen hantlieding is super maklik. Alle [...]\nHjir is de koarte gids fan AromaEasy oer essensjele oaljes foar blierren Blierren kinne heul ferfelend en pynlik wêze, om't se kuierjen en deistich wurk taai meitsje. Blierren binne in heul probleem, foaral foar joggers dy't altyd grutte ôfstannen moatte lizze, om't de formaasje fan blierren foarkomt dat se wurkje troch konsekwint ûngemak. Dêr [...]\nEssinsjele oaljes foar rêchpine In stúdzje lit sjen dat sawat 80 prosint fan 'e Amerikanen yn' e heule tiid op ien of oare tiid pine yn 'e rêch ûnderfynt. Ofhinklik fan 'e hurdens, kinne pine yn' e rêch en de byhearende ûntstekking sa ûndraachlik wêze dat jo wurk, tiidferdriuw en sels deistige bewegings dreech fine kinne. Akute (koarte termyn) rêchpine kin allinich [...] fereaskje\nEssensjele oaljes fan planten hawwe altyd in rol spile yn geastlike seremoanjes, wêrtroch minsken fuortbliuwe fan 'e triviale. De suvere bestândielen yn essensjele oaljes wekken it geursysteem op en stimulearje it limbyske systeem fan 'e harsens bonded mei ûnthâld, emoasje en sensaasje. Essinsjele oaljes kinne helpe om spirituele fokus te ferbetterjen As brûkt foar spirituele praktyk, essensjele [...]\nHjir is de koarte gids fan AromaEasy oer essensjele oaljes om kimen te fermoardzjen Yn dizze swiere tiden wolle wy allegear ús hûs kwytreitsje fan besmetlike baktearjes en firussen. In protte hawwe de neiging om in ferskaat oan reinigingsprodukten te brûken om dingen dien te krijen. Guon fan 'e gemyske skjinmakkers kinne lykwols mear kwea dwaan dan goed. In mear natuerlike [...]\nPosted op August 26, 2020 August 26, 2020 by matt\nDizze post is de ultime gids fan AromaEasy oer hoe't jo essensjele oaljes brûke yn 'e dûs. Jûns in pear drippen essensjele oalje yn jo badwetter sette is in geweldige manier om nei in lange dei te ûntspannen en te ûntspannen. Tsjin 't no hawwe de measte minsken, teminsten foar in part, de relaasjes kend tusken wûndere sûnens [...]\nPosted op August 4, 2020 July 6, 2021 by Aromaeasy\nDizze post is in hantlieding foar it kiezen fan essensjele oaljes foar de natuerlike remeedzje fan wetterhâlden D'r binne safolle faktoaren dy't in probleem foar wetterhâlding kinne feroarsaakje. It minsklik lichem bestiet ommers foaral út wetter. Puffiness en swelling, opgeblazen en algemien ûngemak beskriuwe wetterhâlding. Kinne wy dit probleem natuerlik oplosse, [...]\nHjir is de koarte gids fan AromaEasy oer essensjele oaljes foar behanneling fan melasma. Melasma, in oanhâldend probleem mei hûdpigmentaasje, feroarsaket donkere plakken op 'e nekke, skouders en gesicht. En melasma is gewoan ien fan 'e mienskiplike hûdomstannichheden dy't foarkomme yn it deistich libben. Mar gjin soargen, d'r binne ferskate karren foar behanneling op hûdomstannichheden. Essinsjele oaljes […]\nAromaEasy leveret de bêste essensjele oaljes om jo te helpen op te hâlden mei smoken, en de bêste gidsen foar stopjen fan smoken. As jo ea hawwe besocht op te hâlden mei smoken, wite jo dat ophâlde in heule tiid kin wêze fol mei krewearjen, hoofdpijn en wurgens. Dit is de reden efter it feit dat mar 7% fan 'e minsken slagget te stopjen [...]


Omrop TIP: ONFK-wykein, de moaiste fanfaremuzyk op it Koperkanaal | Omrop Fryslân\nDe Open Nederlandse Fanfare Kampioenschappen (ONFK) kinne ek dit jier net trochgean en dochs klinkt der dit wykein fanfaremuzyk. De organisaasje fan it evenemint en Omrop Fryslân komme mei-inoar mei in spesjaal ONFK-wykein op it Koperkanaal. Op sneon 10 en snein 11 april is in seleksje fan de moaiste fanfarewurken fan 1985 oant en mei 2019 te beharkjen.\nIt ONFK-wykein set sneon om 9.00 oere útein, folgje it hjir:\nYn 1982 waard úteinset mei it Frysk Fanfare Festival, de foarrinner fan de ONFK, dy't yn 2010 it deiljocht seagen. Fan 1985 ôf oant en mei de dei fan hjoed is Omrop Fryslân belutsen by it fêstlizzen fan optredens fan fanfares út binnen- en bûtenlân.\nDe korpsen hiene dit jier fansels neat leaver dien as mei inoar muzyk meitsje, mar dat kin net fanwegen de beheinende coronamaatregels. En sels al hiene se yn april grien ljocht krigen, dan hie it noch altyd te koart dei west om dêrop taret te wêzen. "Der moat ek repetearre wurde. As dat yn febrewaris of maart al kinnen hie, dan hiene se der yn april noch net klear foar west", leit ONFK-bestjoerslid Andries de Haan út.\n"We hâlde moed"\nDat de muzikanten net gearkomme kinne om mei harren dielde passy dwaande te wêzen, is dreech. "Je falle yn in gat", ferfolget De Haan. "Mar as we aanst wer begjinne, bin ik derfan oertsjûge dat we gau it entûsjasme wer fine kinne. We hâlde moed."\nDe Haan dûkte tegearre mei Omrop-technikus Aise van Beets it argyf yn en socht de moaiste stikken út foar it ONFK-wykein. "We hawwe in hiel soad stikken by de kop hân."\nDe muzyk út de betidere jierren stiene op âlde DAT-tapes, digital audio tapes, dêr't spesjale apparatuer foar nedich wie om it ôf te spyljen en yn te laden. "Wy hawwe stêd en lân ôfbelle foar in DAT-rekorder", fertelt De Haan laitsjend.\nDe ONFK soene oarspronklik hâlden wurde op 9 en 10 april yn De Lawei yn Drachten. Omrop Fryslân stjoert dêrom op sneon 10 april, fan 9.00 oere moarns oant middernacht, in kompilaasje út fan 35 jier fanfaremuzyk. Dy sil hjir te beharkjen wêze en fia de Omrop-app.\nDe folsleine playlist wurdt op snein 11 april werhelle. De list mei alle stikken, komponisten en útfierende korpsen is te besjen op de webside fan de ONFK.\nAndries de Haan oer it ONFK-wykein\nKoperkanaal is der spesjaal foar leafhawwers fan de muzyk fan harmony, fanfare en brassband. Koperkanaal bestiet út livestreams fan HaFaBra eveneminten, de audiostream Omropfryslan.nl/koperkanaal en it radioprogramma Koperkanaal FM (alle sneinen tusken 6.00 en 8.00 oere op 'e radio).\nOp de audiostream fan it Koperkanaal binne unike opnamen te hearren dy't de Omrop yn de rin fan de tiid makke hat. Op dy wize is it muzykargyf fan Omrop Fryslân foar in breed publyk beskikber.\nONFK Open Nederlandse Fanfare Kampioenschappen\nTal nije coronabesmettingen boppe trochsneed, ek ien stjergefal


Stoffel Zandstra fan De Lemmer wint Fryske Kultuerpriis – Jouregio\nStoffel Zandstra fan De Lemmer wint Fryske Kultuerpriis\n01-04-2021 LEMMER – Stoffel Zandstra fan De Lemmer hat de Fryske Kultuerpriis 2020 fan De Fryske Marren wûn. Wethâlder taalbelied Luciënne Boelsma ferraste him juster thús mei it útrikken fan in cheque fan €750,-.Gemeente De Fryske Marren rikt jierliks in priis út oan it bêste, moaiste of meast nijsgjirrige Fryske kulturele inisjatyf. De gemeente wol mei dizze priis it brûken fan it Frysk stimulearjeen ferbynt der in jildpriis oan fan €750,-. De sjuery bestietút Jelle Wesselius, Hendrik Boonstra en Douwkje Douma-Zijlstra.Stoffel ZandstraStoffel Zandstra fan De Lemmeris nominearre troch ferskate persoanen en ferieningen út it doarp.\nZandstra is dan ek op in protte terreinen aktyf, as ûnder oare sjonger, skriuwer fan strips oant teaterstikken, produsint en muzikant. Hij brûkt derby net allinnich it Frysk, mar hat der tegearre mei syn kompanjon Wim Swart foar soarge dat der in nije ympuls jûn is oan de eigen doarpstaal, it Lemsters.FilmkesOmdat der troch corona net ien by de útrikking wêze mocht, is der in filmke fan makke. Ek binne der filmkes makke fan in tal minsken dy’t Zandstra nominearre hawwe. Dit is allegear werom te finen op www.defryskemarren.nl en de gemeentlike social media.\nOare jierren wie it tradysje dat de Fryske Kultuerpriis útrikt waard op de nijjiersresepsje fan de gemeente. Troch corona koe dat net trochgean. Dat is noch efkes duorre hat foardat de priis útriktis, is omdat wy de hoop hienen dat der al wer wat mear mooglik wêze soe. Omdat dit der op it stuit noch net op liket, is de priis no op dizze wize útrikt.\nPrevious Previous post: Herstelprogramma voor biodiversiteit in Fryslân\nNext Next post: Regenboogvlag in top bij gemeente De Fryske Marren


Skylge wol Blauwe Flagge werom | Omrop Fryslân (advertinsje)\nSkylge wol Blauwe Flagge werom 02 jun 2007 - 13:26\nSkylge wol de Blauwe Flagge werom hawwe op de strannen. De flagge is in ynternasjonaal symboal foar goede strannen en jachthavens. No wappert er inkeld by de jachthaven, om't dat plak foldocht oan 'e betingsten. B en W wolle de foarsjennings by de oergongen nei de strannen ferbetterje. It giet dan om saken lykas bewaking, ynvalidetoiletten en ôffalbakken. De Blauwe Flagge is maklik foar de herkenberens fan de kwaliteit.\nKorreksje meldeLês foarTrefwurden: argyfView the discussion thread.Diel dit berjocht op: 02-06Schuttevaerrace ek op ynternet 02-06'Drankmaatregel net wurkber' Besjoch ek...


Omstikken en sydstikken » Gaestmar, Jan fan 'e » 1907 - Pag. 171 | Delpher\nüs sabeare-Fries net oars kin! — by 't Latynsk ünder 'e pantoffel, en det hat syn Hollansk net moaijer makke.\nIk ha nou twa soarten fen skriuwers bispritsen, dy't mar ljeaver ophalde moasten. om't hja net manskernöch binne, en ek net manskernöch wirde scille om üs goed Frysk ünder 'e eagen to bringen. Der binne ek yette güds dy't folie better koene, as se mar woene, — mar dy't der hjar net genöch op ütlizze. Goant noch ta, minsken! leau döchs net, det it skriuwen fen in stikje Frysk krekt sa'n kreweike twisken kofjedrinken en iten is! Gysbert Japicx sliet allike heech as Vondel, al wier 't „mar" Frysk, dêr't de ald Boalserter syn tinzen yn joech. De beide broerren Eeltsje en Joast kinne bést munster je tsjin Beets en oare forneamde Hollanske dichters en skriuwers, al wier 't „mar" Frysk, dêr't se sjongende en skriuwende for opkamen. Mar Gysbert noch Eeltsje ef Joast hie 't ea sa fier brocht, as se hjar net op hjar memmetael ütlein hiene, — det is to sizzen: as de foarste yn 't skoalhüs, de oarde by de pillen en de léste yn 'e pastorije bleaun wier. Hja habbe harke, ear't hja seis hwet seine.\nImmen dy't praten leare wol, moat it fen öfharkjen ha. Dêrüt folget fensels, det immen dy't hwet skriuwe wol, earst ek harke habbe moat. En as men Frysk skriuwe wol en men wennet to fier fen syn ald heitelan óf om harkje to kinnen, den moat men hinnegean en lear in mennich fen Gysbertomme moaiste dichten, — b. g. „Tsjeskmoars sé-eangste," — de „Rimen en Teltsjes", en fierders de stikken fen Walingom heal fen büten. Det is goed foar yens stylfoarminge en forriket yens wird-eigendom. Sa scil men de djippe slodzen misrinne, dêr't de letterkindige sabeare-Friezen oan 'e hals ta yn weisakke kinne, en hjar lêzers nei ta loadse. En den is men it hoekje to boppe.\nO dy letterkindige sabeare-Friezen! dy biskriuwe hwet! Ik wol graech oannimme, det hjasels faken sa gjin erch habbe yn hjar kwael, mar hja meitsje it spil fen aeijen as men der yen net for hoedt, sa is 't mar. Hwent hja ha lêzers; hjar stikken wirde ornaris net oerslein. Hja skriuwe jamk moaije stikken yn 't Hollansk; scoene se den stean foar sa'n bekjefol Frysk?\n— Sa wirdt der tocht. En den binne se troch 'en tiid ek ja sa


Súksesfolle moarnsrituelen: 7 ynspirearjende ferhalen\nSherri jout spesjaal omtinken oan moarnstrainingen en giet op syn minst fjouwer kear yn 'e wike yn foar sport. Neffens har moat fysike aktiviteit like ferantwurde behannele wurde as wichtige saaklike gearkomsten, yn alle gefallen net te missen.\nFansels binne d'r ûnfoarsjoene omstannichheden dy't jo twinge om training nei de eftergrûn út te stellen, mar dit is gjin reden om josels te ferwyt. Jo moatte gewoan besykje werom te gean nei it regime en it op syn minst twa wiken te observearjen. Hast fuortendaliks sille jo merke hoe't jo stimming ferbetteret en jo produktiviteit ferbetteret.\nEd is bang om syn frou per ongelok wekker te meitsjen, dus hy set in oprop op syn wekker. Sadree't de earste piept, wurdt er daliks wekker en docht it út. Foar syn moarnstraining sil Ed grif 30-60 minuten meditearje.\nIt is altyd in foarm fan vipassana. Bygelyks fokusje op sykheljen. Ed dielt dat hy profitearre fan 'e mooglikheid om syn ynderlike stim út te skeakeljen.\nIk realisearre dat dizze stim my hielendal net is en dat ik net konstant de foarfallen fan it ferline hoech te analysearjen, of te folle oer de takomst nei te tinken. En dizze kennis holp my om te fokusjen en te stopjen foardat ik reagearre op ûnfoarsjoene barrens.\nBêste wekker foar Biz, syn fiifjierrige soan. Alle moarnen komt er by syn heit, en se boartsje tegearre. En dit is in tradysje foar ferskate jierren. Op dit stuit is der gjin plak foar in telefoan. Biz lit de smartphone de dei derfoar útskeakele by de foardoar om it ûnderweis nei it wurk net te ferjitten.\nAs ik moarns net de kâns haw om mei myn soan te boartsjen, fiel ik dat ik wat wichtichs miste dat ik noait werom sil. It is sa'n wille om wekker te wurden en fiif jier âld te wêzen foardat jo in liederskipsrol nimme.\nEl jout grutte oandacht oan har dreamen. Elke moarn, tusken de steat fan sliep en wekker, skriuwt se har dreamen op in diktafoan en dielt fuortendaliks de gefoelens fan wat se seach. El is der wis fan dat dizze ôfbyldings en plots oanwizings en oanwizings befetsje om te begripen wat der echt mei ús bart.\nIt famke draait net om dreamboeken, se seit dat ús eigen ynterpretaasjes folle wichtiger binne. Nei it moarnsbrochje giet El oer om in lege holle te skriuwen, trije siden mei hânskreaune gedachten. Alles kin op papier opnommen wurde, om't it allinich foar jo eagen bedoeld is.\nIt oefenjen fan moarnssiden is in bytsje as flieren feie, it fielt dêrnei gewoan better.\nHast elke moarn, yn elk waar, sette Austin en syn frou har twa soannen yn in reade dûbele koets en geane op in fiif kilometer kuier troch de buert. Hy jout ta dat dit faaks frij lestich is, en soms sels in geweldige ynspanning fereasket, mar it is ekstreem wichtich foar de oare deis.\nDat is as wy ynteressante ideeën krije. Dit is de tiid dat wy plannen meitsje, it wylde dieren fan ús foarsteden observearje, oer polityk prate en ús demoanen útdriuwe.\nAustin makket hast noait moarnsafspraken of reizget nei moarnsinterviews, en nimt de tiid om mei syn famylje út te gean.\nJeff stiet op 'e sânde oere en drinkt trije glêzen wetter yn' e earste minuten nei it wekkerjen. Hy beweart dat dit is wat it lichem en harsens wekker meitsje kinne. Dan rekt er en draaft er 10 kilometer, folge troch in dûs, moarnsbrochje en wurk.\nJeff sliept op syn minst 9 oeren. Hy seit sels dat dit in soad is, mar hy sil syn oanpak net opjaan. Foar it moarnsbrochje brûkt er ien fan de fjouwer soarten havermout: ûnferwurke haver, grof havermoal, granen, of in mingsel fan haverbrân en weet. Alle granen wurde kocht mei skiere molke, net mei wetter.\nMar it wichtichste part fan 'e moarn is it meitsjen fan in to-do list foar de dei, Jeff identifisearret daliks de wichtichste en dreechste punten en begjint syn wurk dêr earst mei.\nRebecca plannen altyd de oare deis foar it sliepen gean. As ûndernimmer thús moat se elke dei in protte lytse besluten nimme. Se fûn dat plannen geweldich wie om de oare moarns wurgens te foarkommen.\nSe brûkt dizze oanpak net allinnich yn it wurk, mar ek yn de sport. Bygelyks, as in betide workout is pland, dan wurdt it sportuniform jûns taret. As ien fan 'e moarnsrituelen skeind wurdt, kin Rebecca in bytsje ferspraat fiele. Mar it motivearret om de oare moarns yn te pakken en alles goed te dwaan: betiid wekker wurde, in gleske wetter, sportje, moarnsiten en plannen.\nOp basis fan it boek Morning Rituals. Hoe suksesfolle minsken har dei begjinne. Mei it kinne jo útfine hoe't jo jo dei begjinne kinne en nije gewoanten ûntwikkelje dy't jo sille helpe te groeien. It earste oere nei it wekkerjen, it fûnemint dêr't it de hiele dei op stiet. Unthâld, jo wurkje net foar de rituelen; se wurkje foar jo.\nYn it hert fan dit boek binne mear dan 300 moarns routine ynterviews. Derneist hat it 64 petearen mei in grut ferskaat oan suksesfolle minsken, fan in pensjonearre generaal fan it Amerikaanske leger oant in trije kear Olympysk swimkampioen.\nCopyright © 2021 - fy.kozmikpanda.com, Súksesfolle moarnsrituelen: 7 ynspirearjende ferhalen!